Η Πρόγνωσις σε Αρμονία με την Ελευθέρα Θέλησι — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw53 1/9 σ. 263-271\nΗ Πρόγνωσις σε Αρμονία με την Ελευθέρα Θέλησι\nΠΩΣ Ο ΙΕΧΩΒΑ ΜΑΣ ΔΙΑΠΛΑΣΣΕΙ\nΗ ΠΡΟΓΝΩΣΙΣ ΔΕΝ ΑΠΟΤΕΛΕΙ ΠΑΡΑΒΙΑΣΙΝ ΤΗΣ ΕΛΕΥΘΕΡΑΣ ΘΕΛΗΣΕΩΣ\nΟ ΑΔΑΜ ΕΠΛΑΣΘΗ «ΚΑΛΟΣ ΛΙΑΝ»\nΠροορισμός και Πρόγνωσις του Ιεχωβά\nΗ Πρόγνωσις του Θεού\n«Γνωρίζω εις τι θα οδηγήση αυτούς η ιδιοσυγκρασία των, ακόμη και τώρα, πριν εισαγάγω αυτούς εις την γην την οποίαν υπεσχέθην εις αυτούς δι’ όρκου.»—Δευτερονόμιον 31:21, ΜΑΜ.\n1. Πώς οι διδασκαλίες των Πρεσβυτεριανών αρνούνται την ελευθέρα θέλησι του ανθρώπου;\nΟΙ ΟΠΑΔΟΙ του προορισμού δεν αρνούνται ότι οι άνθρωποι είναι ελεύθεροι ηθικοί παράγοντες, όμως οι διδασκαλίες των βεβαίως το αρνούνται. Οι επόμενες δηλώσεις των, παρμένες από τις δημοσιεύσεις των, δεν αποστερούν μήπως πραγματικής σημασίας τον ισχυρισμό των ότι οι άνθρωποι είναι ελεύθεροι να θέλουν το αγαθόν; «Ο άνθρωπος, με την πτώσι του σε μια κατάστασι αμαρτίας, έχασε κάθε ικανότητα θελήσεως για οποιοδήποτε πνευματικό αγαθόν που συνοδεύει τη σωτηρία.» Αλλ’ όταν ο Θεός παρεμβαίνη για να μεταστρέψη έναν αλλιώς αβοήθητον αμαρτωλόν, τον «καθιστά ικανόν ελεύθερα να θέλη και να πράττη εκείνο που είναι πνευματικώς αγαθόν.»* Ο Θεός υπόσχεται να «δώση σε όλους εκείνους που είναι προσδιωρισμένοι για ζωήν, το Άγιο του Πνεύμα, για να τους καταστήση προθύμους και ικανούς να πιστεύουν.»* Επομένως εκείνοι που δεν είναι προσδιωρισμένοι, δεν έχουν ελευθέρα θέλησι ή ικανότητα να πιστεύουν. Ομοίως, ο Θεός «ανανεώνει και επηρεάζει ισχυρά τις θελήσεις των» για να κάμη τους ανθρώπους «προθύμους και ικανούς» να απαντήσουν στην κλήσι του.* Ακόμη και αφού ξεκινήσουν στο σωστό δρόμο, η «καρτερικότης των αγίων εξαρτάται, όχι από την ελευθέρα τους θέλησι, αλλ’ από το αναλλοίωτον της αποφάσεως της εκλογής.»* Και πού θα βρεθή η ελευθέρα θέλησις των ατόμων στη δήλωσί των ότι ο Θεός «κυβερνά όλα τα πλάσματά του· διατάσσοντάς τα, και όλες τις πράξεις των»;* Αν ο Θεός «αμετάβλητα ορίζη ο,τιδήποτε συμβαίνει», και για να δείξη την κυρίαρχη δύναμί του πάνω σε μερικούς «τους ώρισε για ατιμία και οργή», και για να δείξη την χάριν του προς άλλους τους προώρισε για ζωή «χωρίς καμμιά πρόγνωσι πίστεως ή καλών έργων», τότε πώς μπορεί να υποστηριχθή ότι δεν «επιβάλλεται βία στη θέλησι των πλασμάτων»; Όμως τέτοιες είναι οι διαστάσεις στις οποίες φθάνει η λογική των οπαδών του προορισμού. Δεν είναι παράδοξο ότι παύουν να λογικεύωνται πάνω στο ζήτημα αυτό, και αναφέρονται στο δόγμα των ως «το υψηλόν αυτό μυστήριον του προορισμού»!*\n2. Από ποια άποψι οι Πρεσβυτεριανοί παπαγαλίζουν τη φιλοσοφία των Φαρισαίων;\n2 Από όλη την αιωνιότητα ο Θεός υποτίθεται ότι απεφάσισε ο,τιδήποτε λαμβάνει χώραν, και ότι καθώρισε την τελική τύχη όλων των ανθρώπων και των αγγέλων ή σε αιώνια ζωή ή σε αιώνιο θάνατο, χωρίς όμως ούτε να κάμη χρήσιν της προγνώσεώς του για να το πράξη αυτό, ούτε να παραβιάση την ελευθέρα θέλησι οποιουδήποτε πλάσματος πράττοντας τούτο.* Για ν’ ανταποκριθή σ’ ένα τέτοιο σχέδιο ο Ιεχωβά θα έπρεπε να δημιουργήση κάθε άτομο με τέτοιον τρόπο ώστε αυτομάτως να κάνη ό,τι ακριβώς αυτός προώρισε για το άτομο αυτό να κάνη. Τούτο θέτει τους οπαδούς του προορισμού στο ίδιο δογματικό σκάφος με τους Φαρισαίους, για τους οποίους ο Ιώσηπος έγραψε: «Όταν καθορίζουν ότι όλα γίνονται σύμφωνα με το πεπρωμένον, δεν αφαιρούν την ελευθερία από τους ανθρώπους να ενεργούν όπως θεωρούν κατάλληλο, αφού η γνώμη των είναι, ότι ο Θεός ευηρεστήθη να κάμη ένα συγκερασμό, με τον οποίο γίνεται εκείνο που αυτός θέλει, αλλά έτσι ώστε η θέλησις του ανθρώπου να μπορή να ενεργή ενάρετα ή διεφθαρμένα.»* Από τα προηγούμενα είναι φανερό ότι οι οπαδοί του προορισμού προσφέρουν στην ατομική ελευθέρα θέλησι μόνο υπηρεσία χειλέων, ενώ δογματικώς την αρνούνται από κάθε πρακτική άποψι.\n3. Τι ισχυρίζονται μερικοί, και πώς υποστηρίζουν τον ισχυρισμό τους;\n3 Μερικοί θα ισχυρισθούν ότι ο Ιεχωβά Θεός διαμορφώνει τον άνθρωπο με τέτοιον τρόπο ώστε να τον εξαναγκάση ν’ ακολουθήση ωρισμένην πορεία διαγωγής, ασκώντας βία στην ελευθερία θελήσεως ή εκλογής του πλάσματος, και έτσι κάνοντας τα πράγματα να γίνουν σύμφωνα με τον θείο προορισμό. Αναφέρουν την περικοπή που μιλεί για τον Ιεχωβά ως τον μέγαν Κεραμέα και για τους ανθρώπους ως τον αβοήθητον πηλόν που πρέπει να διαμορφωθή όπως Αυτός θεωρεί κατάλληλο. Δείχνουν επίσης τον καιρό που ο Θεός εσκλήρυνε την καρδιά του Φαραώ, η οποία σκλήρυνσις ωδήγησε τον Φαραώ σε καταστροφή στην Ερυθρά θάλασσα. Μπορούν οι περιπτώσεις αυτές να εναρμονισθούν με την ατομική ελευθερία θελήσεως; Ναι, και με τον τρόπο της τοποθετήσεως θεμελίου για στερεές απαντήσεις, ας εξετάσωμε μερικά σημεία σχετικά με την αλλαγή ή την ανακαίνισι της ανθρωπίνης διανοίας.\n4. Πώς φθάνουν στον εγκέφαλο αγγέλματα από τις πέντε αισθήσεις, και τι τότε συμβαίνει;\n4 Οι άνθρωποι γνωρίζουν πολλά για την διάνοια, αλλά πολύ περισσότερα δεν γνωρίζουν. Εν τούτοις, μια ανάμιξις γεγονότων και θεωρίας δίδει την εξής βασική άποψι της λειτουργίας της διανοίας. Όταν εισέρχεται φως στο μάτι, μεταβάλλεται σε ηλεκτρισμό τη στιγμή που φθάνει στη φαιά ουσία του εξωτερικού μέρους του εγκεφάλου. Όταν ο ήχος μπαίνη στο αυτί, φθάνει στη φαιά ουσία ως ηλεκτρικές ωθήσεις. Παρόμοια αγγέλματα έρχονται στον εγκέφαλο από τις αισθήσεις της οσφρήσεως και της γεύσεως και της αφής, φθάνοντας στο έξω μέρος του εγκεφάλου σαν ηλεκτρικά ρεύματα. Μέσα στο περίβλημα της φαιάς ουσίας βρίσκεται η λευκή ουσία του εγκεφάλου, και δια μέσου αυτής η φαιά ουσία αποστέλλει ηλεκτρικά αγγέλματα, για να συνδεθούν με άλλα κύτταρα ή ομάδες κυττάρων σε άλλα τμήματα της φαιάς ουσίας. Έτσι, όταν το τμήμα της οράσεως βλέπει κίνδυνο, αποστέλλει γοργά αγγέλματα στο τμήμα κινήσεως για να δώση την πρώτη αρχή στην αναγκαία μυϊκή δράσι, είτε για μάχη είτε για φυγή. Έτσι και σε όλες τις άλλες διανοητικές λειτουργίες η φαιά ουσία επικοινωνεί με τα διάφορα μέρη της, κάνοντας τούτο με την εγκατάστασι περιοχών δια μέσου της λευκής ουσίας.\n5. Τι χύνει περαιτέρω φως στη λειτουργία και θαυμαστότητα του εγκεφάλου;\n5 Κάθε σκέψις, κάθε ενέργεια αναγράφεται σαν ένα ηλεκτρικό μονοπάτι δια μέσου της λευκής ουσίας. Αν είναι μια παλαιά ιδέα ή συχνή ενέργεια, χρησιμοποιεί την περιοχή που εχαράχθη προηγουμένως, ενισχύοντάς την και περιχαρακώνοντάς την ακόμη περισσότερο. Γι’ αυτό ακριβώς η επανάληψις στερεώνει σταθερά τις σκέψεις στη διάνοια, και οι επαναλαμβανόμενες ενέργειες γίνονται συνηθισμένες. Έρχονται εύκολα κατόπιν, και είναι δύσκολο να μετακινηθούν. Νέες σκέψεις και νέες πράξεις απαιτούν την εγκατάστασι νέων περιοχών, και αυτό είναι πιο δύσκολο. Κατά την γέννησι, ο εγκέφαλος του ανθρωπίνου βρέφους είναι σχεδόν άγραφος, βρίσκονται δε εκεί μόνον ολίγες περιοχές, όπως το ένστικτο να θηλάζη και μερικά άλλα βασικά αχνάρια αναγκαία για την επιβίωσι. Αλλά δεν παραμένει σχεδόν άγραφος επί μακρόν. Οι πέντε αισθήσεις χύνουν μέσα τα αγγέλματά τους, και καθώς περνούν τα χρόνια μια τρομακτική μάζα περιοχών συσσωρεύεται—η οποία εκτιμάται από τους επιστήμονας περισσότερο από όλα τα συστήματα τηλεφωνικών συρμάτων, ανταλλαγών και δεκτών που υπάρχουν. Ένας επιστήμων εξετίμησε ότι «ο ανθρώπινος εγκέφαλος έχει αρκετή ικανότητα αποθηκεύσεως ώστε να ενθυμήται πενήντα φορές περισσότερες πληροφορίες από όσες περιέχονται στους επτά εκατομμύρια τόμους της Βιβλιοθήκης του Κογκρέσου.» Αληθινά ο άνθρωπος ‘φοβερώς και θαυμασίως επλάσθη’! (Ψαλμός 139:14) Πόσο προσεκτικοί πρέπει να είμεθα για να δεχώμεθα τις ορθές σκέψεις, να πράττωμε τις ορθές πράξεις, να εγκαθιστούμε τις κατάλληλες περιοχές, για να μην κάνωμε τα διανοητικά μας σύρματα να διασταυρώνωνται και περιπλέκωνται με πονηρή σκέψι και ενέργεια!\n6. Πώς οι άνθρωποι και τα ζώα διαφέρουν από αυτές τις απόψεις, και τι κάνει έναν άνθρωπο εκείνο που είναι;\n6 Αν δεν κατείχαμε ελευθέρα θέλησι, αλλ’ αντί τούτου η πορεία μας ήταν καθωρισμένη για μας, δεν θα είχαμε τη δύναμι να διαπλάσσωμε τις διάνοιές μας σύμφωνα με τις επιθυμίες μας, σύμφωνα με τα πράγματα που εκλέγομε να δεχώμεθα μέσα στον εγκέφαλο. Θα ήμεθα περισσότερο σαν πλάσματα ενστίκτου, σαν κατώτερα ζώα. Οι εγκέφαλοί των δεν είναι τόσο άγραφοι όπως οι ανθρώπινοι κατά την γέννησι· οι περισσότερες από τις περιοχές των είναι ήδη εκεί, και μόνο ολίγες μπορούν να προσθέσουν κατόπιν. Βρίσκονται πλησιέστερα στο να είναι προωρισμένα κατά την γέννησι παρά οι άνθρωποι. Πρωτίστως ακολουθούν το Θεόδοτο ένστικτο. Ο άνθρωπος, εξ άλλου, συγκροτεί την ίδια του διάνοια. Και επειδή ο καθένας το κάνει αυτό διαφορετικά, ο καθένας είναι ένα χωριστό άτομο, μια ξεχωριστή προσωπικότης. Οι σκέψεις και οι πράξεις ενός άτομου είναι εκείνες που το κάνουν αυτό που είναι. Έτσι λέγει ο Ιεχωβά Θεός: «Καθώς φρονεί εν τη διανοία αυτού, τοιούτος είναι.» (Παροιμίαι 23:7, ΜΙΡ) Από την καρδιά, η οποία συχνά αντιπροσωπεύει τη διάνοια, προέρχονται λόγια και πράξεις. (Ματθαίος 12:34· 15:19) Ό,τι επομένως κάθε άτομο σκέπτεται, λέγει και πράττει, κυβερνάται σε μεγάλο βαθμό από τη διάνοια. Για να αλλάξη τον εαυτό του, για να αναπλάση τον εαυτό του, πρέπει ν’ αλλάξη τις σκέψεις του· διότι όπως σκέπτεται, τέτοιος και είναι.\n7. Ποια εντολή δίδεται στους ανθρώπους, και γιατί, και πώς αυτοί μπορούν να την προσέξουν;\n7 Επειδή οι άνθρωποι σ’ αυτόν τον παλαιόν θνήσκοντα κόσμο σκέπτονται και μιλούν και ενεργούν εσφαλμένα, επειδή οι άπιστοι αυτοί είναι σκεύη οργής που κατευθύνονται στην απώλεια, και επειδή πρέπει να αναπλασθούν σε σκεύη δόξης του Ιεχωβά αν πρόκειται να διαφύγουν το να συντριβούν σαν σκεύη κεραμέως από την ράβδον του Βασιλέως στον Αρμαγεδδώνα, η ζωτική εντολή σ’ αυτούς είναι: «Και μη συμμορφόνεσθε με τον αιώνα τούτον, αλλά μεταμορφόνεσθε δια της ανακαινίσεως του νοός σας.» (Ιωάννης 3:36· Ρωμαίους 12:2) Αν ανακαινίζουν τη διάνοιά τους, αλλάζουν προσωπικότητα· διότι όπως σκέπτονται, έτσι και είναι. Πρέπει ν’ αφήσουν τις παλαιές περιοχές που ετέθησαν στους εγκεφάλους των από τα σχέδια και τις προπαγάνδες, τις επιθυμίες και τις ανηθικότητες του παλαιού κόσμου να μαρανθούν με τη μη χρησιμοποίησί τους και να τις αντικαταστήσουν με νέες περιοχές οικοδομημένες από την ορθή σκέψι και πράξι που συνιστάται από τον νέον κόσμον του Ιεχωβά. Αν το πράξουν αυτό, θα αναπλασθούν σε νέα προσωπικότητα. «Να απεκδυθήτε τον παλαιόν άνθρωπον τον κατά την προτέραν διαγωγήν, τον φθειρόμενον κατά τας απατηλάς επιθυμίας· . . . να ανανεόνησθε εις το πνεύμα του νοός σας, και να ενδυθήτε τον νέον άνθρωπον, τον κτισθέντα κατά Θεόν εν δικαιοσύνη και οσιότητι της αληθείας.» «Απεκδύθητε τον παλαιόν άνθρωπον μετά των πράξεων αυτού· και ενδύθητε τον νέον, τον ανακαινιζόμενον εις επίγνωσιν κατά την εικόνα του κτίσαντος αυτόν.»—Εφεσίους 4:22-24· Κολοσσαείς 3:9, 10.\n8. Γιατί μπορεί να λεχθή ότι ο Ιεχωβά μπορεί να μεταβάλη ανθρώπους χωρίς να τους εξαναγκάση;\n8 Με την λήψι, λοιπόν, ακριβούς γνώσεως όσον αφορά τον Ιεχωβά και τον Χριστό, μπορούν τα ανθρώπινα πλάσματα που έγιναν από χώμα ή πηλό, να αναπλασθούν, να αλλαγούν από σκεύη οργής σε σκεύη κατάλληλα για το θείο έλεος. (Ιωάννης 17:3) Εξ άλλου, η πληροφορία αυτή αντί να αναπλάσση ανθρώπους, που εγεννήθησαν κάτω από οργή και καταδίκη, σε σκεύη δόξης, σκληρύνει μερικούς ακόμη περισσότερο ως σκεύη οργής, ωθώντας τους ακόμη σε φόνο. (Ιωάννης 8:37-45· Πράξεις 7:54-60· 2 Τιμόθεον 3:8) Και η μαρτυρία αυτή ότι, είτε σκληρύνει σκεύη οργής είτε τα αναπλάσσει σε σκεύη κατάλληλα για έλεος, πού βρίσκεται; Στον λόγον του Θεού, την Αγία Γραφή. Με τον λόγον του, λοιπόν, ο Ιεχωβά είτε καθιστά άτομα πιο πεισμόνως πονηρά, είτε τα μεταβάλλει σε ενδόξους δούλους του, και τούτο χωρίς κάποιον εξαναγκασμό του πλάσματος, αλλά μάλλον αυτό γίνεται καθώς το ίδιο το πλάσμα θέλει ν’ αντιδράση. Είναι σαν ένα άτομο που λαμβάνει μια επιστολή από κάποιον, η οποία κάνει το άτομο αυτό ν’ αλλάξη γνώμη, και ως αποτέλεσμα το άτομο λέγει, «Ο άνθρωπος αυτός μου άλλαξε τη γνώμη μου.» Εν τούτοις, δεν έγινε κανένας εξαναγκασμός· το άτομο άλλαξε γνώμη από δική του ελευθέρα θέλησι.\n9. Πώς πρέπει να εννοηθή το Ρωμαίους 9:21-24, και ποια άλλη περικοπή δείχνει ότι η κατανόησις αυτή είναι αληθινή;\n9 Μ’ αυτήν ακριβώς την άποψι των πραγμάτων πρέπει να εξετασθή το Ρωμαίους 9:21-24: «Ή δεν έχει εξουσίαν ο κεραμεύς του πηλού, από του αυτού μίγματος να κάμη άλλο μεν σκεύος εις τιμήν, άλλο δε εις ατιμίαν; Τι δε, αν ο Θεός θέλων να δείξη την οργήν αυτού και να κάμη γνωστήν την δύναμιν αυτού, υπέφερε μετά πολλής μακροθυμίας σκεύη οργής κατεσκευασμένα εις απώλειαν; Και δια να γνωστοποίηση τον πλούτον της δόξης αυτού επί σκεύη ελέους, τα οποία προητοίμασεν εις δόξαν, ημάς, τους οποίους εκάλεσεν, ουχί μόνον εκ των Ιουδαίων, αλλά και εκ των εθνών;» Δεν έχει μήπως δικαίωμα ο Ιεχωβά να διακηρύξη το άγγελμά του σε όλους τους ανθρώπους που λαμβάνονται από τον ίδιο τόπο, το χώμα της γης, και να επιτρέψη να τους διαμορφώση αυτό υπέρ ή εναντίον του, σύμφωνα με τις αντιδράσεις της ελευθέρας των θελήσεως στη διακήρυξί του; Ασφαλώς, και από πριν έδειξε στον λόγον του ότι μια τάξις θα εσκληρύνετο ως σκεύη οργής και μια άλλη τάξις θα ήταν ευλύγιστη στη σκέψι της όταν θα άκουε την αλήθεια και θα την εδέχετο ευμενώς και θα ανεκαίνιζε τη διάνοια σύμφωνα με την ώθησι της αληθείας, αποτελώντας έτσι σκεύη ελέους. Ότι το ίδιο το άτομο μπορεί, με την πορεία του σύμφωνα με το θέλημα του Ιεχωβά, να καταστήση τον εαυτό του «σκεύος τιμίας χρήσεως», αναφέρεται ειδικώς εις 2 Τιμόθεον 2:20-22: «Εν μεγάλη δε οικία δεν είναι μόνον σκεύη χρυσά και αργυρά, αλλά και ξύλινα και οστράκινα· και άλλα μεν προς χρήσιν τιμίαν, αλλά δε προς άτιμον. Εάν λοιπόν καθαρίση τις εαυτόν από τούτων, θέλει είσθαι σκεύος τιμίας χρήσεως, ηγιασμένον, και εύχρηστον εις τον δεσπότην, ητοιμασμένον εις παν έργον αγαθόν. Τας δε νεανικάς επιθυμίας φεύγε· και ζήτει την δικαιοσύνην, την πίστιν, την αγάπην, την ειρήνην μετά των επικαλουμένων τον Κύριον εκ καθαράς καρδίας.» Το να πούμε ότι ο Ιεχωβά εξαναγκάζει τους ανθρώπους να είναι ένα καλό ή ένα κακό σκεύος, είναι αντιγραφικό. Αυτός μας διαπλάσσει μέσω του λόγου του, για καλό αν τον αφήνωμε.\n10. Πώς ο Θεός εσκλήρυνε την καρδιά του Φαραώ χωρίς να παραβιάση την ελευθέρα θέλησι;\n10 Τώρα ας εξετάσωμε την περικοπή που προκαλεί συζητήσεις, στην οποία ο Ιεχωβά λέγει: «Εγώ δε θέλω σκληρύνει την καρδίαν του Φαραώ, και θέλω πληθύνει τα σημεία μου και τα θαυμάσιά μου εν τη γη της Αιγύπτου· πλην ο Φαραώ δεν θέλει σας υπακούσει.» (Έξοδος 7:3, 4) Ο Ιεχωβά δεν εσκλήρυνε πραγματικά την καρδιά του Φαραώ ώστε ο Φαραώ να χάση την ελευθέρα του θέλησι σ’ αυτή την υπόθεσι. Η καρδιά του εσκληρύνθη λόγω του αγγέλματος που διεκήρυξαν σ’ αυτόν ο Μωυσής και ο Ααρών. Αυτό ήταν εκείνο που τον έκαμε να αντιδράση με άκαμπτη ισχυρογνωμοσύνη και οργή. Αλλ’ αφού το άγγελμα που διεκήρυξαν ο Μωυσής και ο Ααρών ήταν πραγματικά άγγελμα του Ιεχωβά, η αφήγησις λέγει ότι ο Ιεχωβά εσκλήρυνε την καρδιά του. Η επανειλημμένη εκδήλωσις του ελέους του Θεού σ’ αυτόν με την άρσι της μιας πληγής μετά την άλλη, δεν εμαλάκωσε την καρδιά του Αιγυπτίου άρχοντος, αλλ’ όπως είναι συνηθισμένο στην περίπτωσι των θρασυδείλων και των τυράννων, η μακροθυμία αυτή κατέστησε μόνο τον Φαραώ πιο ανυπόφορον, έφερε εντελώς στην επιφάνεια τα κομπαστικά χαρακτηριστικά του. Στην Έξοδο 8:15 δείχνεται το αποτέλεσμα της ανακουφίσεως: «Ιδών δε ο Φαραώ, ότι έγεινεν αναψυχή, εσκλήρυνε την καρδίαν αυτού.» Και πάλιν έπειτα από την άρσι μιας από τις πληγές: «Ο Φαραώ και ταύτην την φοράν εσκλήρυνε την καρδίαν αυτού.» (Έξοδος 8:32) Επίσης, το 1 Σαμουήλ 6:6 λέγει: «Οι Αιγύπτιοι και ο Φαραώ εσκλήρυναν τας καρδίας αυτών.» Δεν λέγει ότι ο Φαραώ εσκλήρυνε την καρδιά του; Ναι, επειδή αυτό πραγματικά συνέβη. Λέγει μόνο ότι ο Ιεχωβά το έκαμε αυτό, επειδή έτσι ο Φαραώ αντέδρασε στο άγγελμα του Ιεχωβά. Το έλεος που εκδηλώνεται σε τέτοιους υπερηφάνους ανθρώπους χρησιμεύει μόνο για να τους κάμη να θησαυρίσουν περισσότερη οργή εναντίον των. (Ρωμαίους 2:4, 5) Δεν είναι ασυνήθιστο για τους πονηρούς ανθρώπους να ερμηνεύουν τη μακροθυμία του Ιεχωβά ως σημείον αδυναμίας και έτσι να είναι περισσότερο έκδοτοι στις πονηρές των κατευθύνσεις, νομίζοντας ότι ο καιρός των λογαριασμών δεν θα έλθη ποτέ: «Επειδή η κατά του πονηρού έργου απόφασις δεν εκτελείται ταχέως, δια τούτο η καρδία των υιών των ανθρώπων είναι όλη έκδοτος εις το να πράττη το κακόν.» (Εκκλησιαστής 8:11) Η καρδιά του Φαραώ ήταν έτσι έκδοτη μέσα του.\n11. Πώς η ίδια η Γραφή ερμηνεύει μια όμοια περίπτωσι, αποδεικνύοντας ότι η άποψις αυτή δεν αποτελεί «ιδιωτικήν» ερμηνείαν;\n11 Η κατηγορία ότι μια τέτοια άποψις της σκληρύνσεως της καρδιάς του Φαραώ είναι «ιδιωτική» ερμηνεία δεν μπορεί να αποδειχθή, επειδή η Γραφή η ίδια έτσι ερμηνεύει μια όμοια έκφρασι. Εις Ησαΐαν 6:10 (Μετ. Βασ. Ιακ.) ο Ιεχωβά λέγει στον Ησαΐα: «Πάχυνον την καρδίαν του λαού τούτου, και κατάστησον βαρέα τα ώτα αυτών, και κλείσον τους οφθαλμούς αυτών, δια να μη βλέπωσι με τους οφθαλμούς αυτών, και ακούωσι με τα ώτα αυτών, και νοήσωσι με την καρδίαν αυτών, και επιστρέψωσι και θεραπευθώσι.» Τώρα, ο Θεός δεν εννοούσε ότι ο Ησαΐας έπρεπε πραγματικά να υπάγη και παχύνη τις καρδιές των και φράξη τα αυτιά των και κλείση τα μάτια των για να εμποδίση κάθε μετάνοια· αλλά προέλεγε ότι αυτό θα ήταν το αποτέλεσμα του αγγέλματος που ο Ησαΐας είχε διαταχθή να υπάγη και ειπή στον λαό, ότι οι άνθρωποι οι ίδιοι θα έδειχναν κλεισμένα μάτια και βαρήκοα αυτιά και παχιές καρδιές, ότι δεν θα ήθελαν να μετανοήσουν και στραφούν στον Ιεχωβά για να θεραπευθούν πνευματικώς. Το άγγελμα που διεκηρύχθη κατέστησε τους στασιαστάς αυτούς μη επιδεκτικούς διορθώσεως επειδή δεν τους άρεσε, και αφού ο Ησαΐας ήταν εκείνος που το εξεφώνησε, αναφέρεται ότι αυτός τους έκαμε αυτά τα πράγματα. Αλλά ότι αυτοί τα έκαμαν στον εαυτό τους καταδεικνύεται από μια αυθεντία όχι κατώτερη από τον Ιησούν τον ίδιον ο οποίος αναφέροντας αυτή την προφητεία και δείχνοντας ότι είχε εκπλήρωσι στους στασιαστάς της εποχής του, είπε: «Επαχύνθη η καρδία του λαού τούτου, και με τα ώτα βαρέως ήκουσαν, και τους οφθαλμούς αυτών έκλεισαν.» Έπειτα από χρόνια ο Παύλος ανέφερε την περικοπή αυτή με τα ίδια λόγια. Μολονότι στην προφητεία του Ησαΐα αναφέρεται ότι ο Ησαΐας τα πράττει αυτά, τόσον ο Ιησούς όσο και ο Παύλος δείχνουν ότι οι ίδιοι οι άνθρωποι τα έπραξαν, και όχι πραγματικά ο Ησαΐας.—Ματθαίος 13:14, 15· Πράξεις 28:25-27.\n12. Ποιος κάνει ευθείας τας οδούς του ανθρώπου, οι άνθρωποι ή ο Θεός;\n12 Ένα άλλο παράδειγμα τούτου είναι εκεί που οι δούλοι του Θεού διατάσσονται να ‘κάμουν εις τους πόδας των ευθείας οδούς,’ και όμως αλλού λέγεται αυτό σχετικά με τον Ιεχωβά: «Αυτός θέλει διευθύνει τα διαβήματά σου.» (Παροιμίαι 3:6· Εβραίους 12:13) Ποιος κάνει ευθείας τας οδούς; Οι οπαδοί του προορισμού λέγουν ότι ο Θεός το κάνει αυτό, και όχι οι άνθρωποι, και προσπαθούν να το αποδείξουν παραθέτοντας το Ιερεμίας 10:23: «Του περιπατούντος ανθρώπου δεν είναι το να κατευθύνη τα διαβήματα αυτού.» Ο άνθρωπος αυτός καθ’ εαυτόν δεν μπορεί να το κάμη, αλλ’ ο Ιεχωβά θα το κάμη γι’ αυτόν, όχι μέσω προορισμού, αλλά μέσω του λόγου Του. «Τίνι τρόπω θέλει καθαρίζει ο νέος την οδόν αυτού; φυλάττων τους λόγους σου.» «Λύχνος εις τους πόδας μου είναι ο λόγος σου, και φως εις τας τρίβους μου.» (Ψαλμός 119:9, 105) Σεις πρέπει, από τη δική σας ελευθέρα θέλησι, να «κάμετε εις τους πόδας σας ευθείας οδούς», αλλ’ αφού μπορείτε να το κάμετε αυτό μόνο με το να φυλάττετε τον λόγον του Θεού, είναι επίσης ορθόν να λεχθή ότι ο Ιεχωβά «θα διευθύνη τα διαβήματά σου» μέσω του λόγου του.\n13. Τι δείχνει τη δύναμι της προγνώσεως του Ιεχωβά;\n13 Ο Ιεχωβά Θεός μπορεί να εισδύση στις εσώτατες σκέψεις της διανοίας, και να προΐδη την πορεία που θα ληφθή όχι μόνο από ένα άτομο, αλλά και από τάξεις επίσης. (1 Σαμουήλ 16:7· Εφεσίους 3:20· Εβραίους 4:12) Αυτός εδημιούργησε τη διάνοια που διευθύνει τον άνθρωπο, και μπορεί στη στιγμή ν’ ανακαλύψη την κλίσι της διανοίας του ανθρώπου και να γνωρίση πού αυτή η κλίσις της διανοίας θα οδηγήση τελικά. Εμέτρησε με τέτοιον ακριβώς τρόπο τις διάνοιες των ανθρώπων πριν από τον κατακλυσμό του Νώε, και βρήκε ότι δεν θα μπορούσαν ν’ αναμορφωθούν. (Γένεσις 6:5) Προτού εισέλθουν οι Ισραηλίτες στη Χαναάν, ο Ιεχωβά έδωκε μαρτυρία εναντίον των που ανεφέρετο στο μέλλον, για να δείξη ότι προεγνώριζε σε τι θα τους ωδηγούσε η διανοητική τους διάθεσις και ότι είχαν προειδοποιηθή: «Γνωρίζω εις τι θα οδηγήση αυτούς η ιδιοσυγκρασία των, ακόμη και τώρα, πριν εισαγάγω αυτούς εις την γην την οποίαν υπεσχέθην εις αυτούς δι’ όρκου.» (Δευτερονόμιον 31:21, ΜΑΜ) Προεγνώρισε επίσης και περιέγραψε από πριν ως μαρτυρία για μας την πονηρία των ανθρώπων σ’ αυτές τις έσχατες ημέρες του παλαιού αυτού κόσμου· επίσης την ύπαρξι ενός «πολλού όχλου» που θα τον υπηρετούσε. (2 Τιμόθεον 3:1-5, 13· Αποκάλυψις 7:9) Προγνωρίζει, λοιπόν, ο Ιεχωβά ότι η πλειονότης του ανθρωπίνου γένους σήμερα θα χαθή μαζί με τον Σατανά στον Αρμαγεδδώνα, και ότι μια μειονότης μόνο θα ταχθή με το μέρος του και θα ζήση. (Ησαΐας 24:6· Ιερεμίας 25:33) Προγνωρίζει, επομένως, την τελική τύχη εκατομμυρίων ως τάξεως, και επομένως δεν είναι μεγάλο πράγμα το να προΐδη το τέλος ενός ατόμου. Γενικά όμως περιορίζει την πρόγνωσί του σε τάξεις μάλλον παρά στα άτομα που περιλαμβάνονται σ’ αυτές.\n14. Ποιοι είναι μερικοί ισχυρισμοί σχετικά με την πρόγνωσι, τι όμως δείχνει ότι διαφυλάττεται η ελευθέρα θέλησις των ατόμων;\n14 Η πρόγνωσις, χωρίς να υφίσταται ωρισμένες προηγούμενες συνθήκες με τις οποίες να προσδιορίσωμε το λογικό αποτέλεσμα που πρέπει να αναμένεται, είναι το ίδιο πράγμα με τον προορισμό. Οι οπαδοί του προορισμού διαφωνούν, διότι λέγουν ότι ο προορισμός δεν βασίζεται σε κάποια προβλεπόμενα έργα των ατόμων για τα οποία πρόκειται, αφού αυτό θα έκανε τον καθορισμό της τελικής τύχης να εξαρτάται από μέλλοντα έργα, και τούτο δεν θέλουν να το παραδεχθούν. Εν τούτοις άλλοι ισχυρίζονται ότι η πρόγνωσις του Θεού, επειδή μερικά άτομα λόγω ωρισμένων εσωτερικών συνθηκών θα αποτύχουν, τα αναγκάζει να αποτύχουν για ν’ αποδειχθή ορθή η θεία πρόγνωσις. Ή ότι, εξαιτίας τούτου, η πρόγνωσις του Θεού ότι η πλειονότης θα χαθή στον Αρμαγεδδώνα, αποκλείει κάποια ευρεία μεταστροφή στην ευσέβεια. Η ανάλυσίς των αποτυγχάνει να φθάση στη ρίζα του ζητήματος. Το ουσιώδες σημείο είναι ότι η απλή εξάσκησις της προγνώσεως του Θεού βασισμένης σε ωρισμένες συνθήκες που υφίστανται, δεν είναι εκείνο που κάνει την πρόβλεψι να συμβή. Η εξάσκησίς της είναι μια φιλάγαθη υπηρεσία στους ανθρώπους, διότι καθιστά δυνατές τις προειδοποιήσεις στον λόγον του. Επειδή αυτές αφορούν πρωτίστως τάξεις χωρίς να καθορίζουν την τελική τύχη των ατόμων, τούτο καθιστά δυνατόν για τα άτομα να θέσουν τον εαυτό τους στην επιζώσα τάξι της μειονότητος και ν’ αποφύγουν την τάξι της πλειονότητος που χάνεται. Για να σωθούν οι άνθρωποι πρέπει να είναι, όχι «ωρισμένοι δια την αιώνιον ζωήν», όπως αποδίδουν οι παλαιές μεταφράσεις το «τεταγμένοι εις ζωήν αιώνιον», αλλά, σύμφωνα με τις νεώτερες μεταφράσεις, «ορθώς διατεθειμένοι δια την αιώνιον ζωήν», μια τέτοια δε προσωπική διάθεσις δεν επηρεάζεται από την πρόγνωσι. (Πράξεις 13:48, Κείμενον, ΜΝΚ, ΜΙΡ, ΕΔ) Οι ενδόμυχες σκέψεις του ατόμου, η κατάστασις της καρδιάς του και οι πράξεις του είναι η βάσις επάνω στην οποία στηρίζεται η κρίσις και η τελική τύχη. (Αποκάλυψις 2:23) Αλλιώς, γιατί θα εδοκίμαζε ο Ιεχωβά τα άτομα, και γιατί θα ωρύετο ως λέων ο Διάβολος για να καταβροχθίση τους πιστούς; Το ζήτημα της ακεραιότητος θα εγίνετο χωρίς σημασία, μη πραγματικό.\n15. Ποιες εξεικονίσεις σχετικές με άψυχα πράγματα δείχνουν ότι η πρόγνωσις δεν κάνει τα πράγματα να συμβούν;\n15 Για εξεικόνισι του πώς η απλή εξάσκησις τέτοιας προγνώσεως, που βασίζεται σε ωρισμένες συνθήκες, δεν καταστρέφει αυτή καθ’ εαυτήν την ανεξάρτητη ενέργεια, παρατηρήστε παραδείγματα της περιωρισμένης χρήσεως της προγνώσεως που κάνουν ανθρώπινα πλάσματα. Ένας αστρονόμος μπορεί να προείπη πότε ένας κομήτης πρόκειται να εμφανισθή στον ουρανό, ή πότε θα γίνη έκλειψις του ηλίου ή της σελήνης. Μήπως η πρόγνωσίς του για την επίσκεψι του κομήτου ή για την έκλειψι κάνει αυτά τα πράγματα να συμβούν; Ένας μηχανικός μπορεί να γνωρίζη τις γέφυρες, και να βλέπη ένα ασθενές στήριγμα, και να ξέρη ότι όταν διέλθη ένα βαρύ φορτηγό τραίνο, το στήριγμα θα υποχωρήση και η γέφυρα θα καταρρεύση. Μήπως η απλή γνώσις που έχει της αδυναμίας του στηρίγματος, κάνει το στήριγμα να συντριβή και τη γέφυρα να πέση; Ένας μηχανουργός μπορεί να χρησιμοποίηση ακτίνες Χ για να δη ένα κρυμμένο ελάττωμα σ’ ένα ατσάλινο μέρος μιας μηχανής και έτσι να ξέρη ότι το μέρος αυτό θα συντριβή κάτω από την έντασι της λειτουργίας της μηχανής. Αλλά δεν θα συνετρίβετο το μέρος αυτό άσχετα με το αν ο μηχανουργός εγνώριζε την αδυναμία ή όχι; Ξέρομε ότι ο ήλιος θα ανατείλη αύριο, αλλά δεν είναι η γνώσις που έχομε του γεγονότος αυτού εκείνη που κάνει τον ήλιο ν’ ανατείλη.\n16. Ποιες εξεικονίσεις που περιλαμβάνουν έμψυχα δημιουργήματα υποστηρίζουν το ίδιο σημείο;\n16 Ή λάβετε εξεικονίσεις εμψύχων δημιουργημάτων. Ξέρομε ότι μια γάτα θα παίξη μ’ έναν ποντικό κι ένας σκύλος θα κυνηγήση ένα κουνέλι. Το ξέρομε αυτό λόγω της γνώσεως που έχομε για τις γάτες και για τους σκύλους. Η απλή όμως γνώσις μας δεν το επιφέρει αυτό. Και αν είχαμε πλήρη άγνοια του τι κάνουν οι γάτες και οι σκύλοι όταν βρίσκωνται μπροστά σε ποντικούς και κουνέλια, το βασανιστικό παιχνίδι και το μανιώδες κυνηγητό θα ελάμβαναν πάλι χώραν. Μπορεί να ξέρετε κάποιον που είναι αλκοολικός, και να ξέρετε ότι όταν ζητή χρήματα από κάποιον, πρόκειται να τα δαπανήση για οινοπνευματώδη ποτά. Η πρόγνωσίς σας όμως όσον αφορά αυτό, δεν είναι εκείνη που τον κάνει να το πράξη. Όταν έχετε στενούς φίλους και μάθετε τις ιδιορρυθμίες των ή τις διανοητικές τάσεις των ή τις ιδιοτροπίες των, συχνά γνωρίζετε από πριν τι θα πράξουν κάτω από ωρισμένες περιστάσεις. Αλλά η πρόγνωσίς σας που οφείλεται στο ότι έχετε διεισδύσει στις προσωπικότητές των, δεν τους εξαναγκάζει να ενεργήσουν όπως ενεργούν, δεν είναι έτσι; Ενεργούν ακόμη από τη δική τους ελευθέρα θέλησι, χωρίς να τους διευθύνη και τους εξαναγκάζη η πρόγνωσίς σας· δεν έχει έτσι το πράγμα; Μπορεί να γνωρίζετε πώς θα αντιδράσουν κάτω από ωρισμένες συνθήκες τα έθνη της Ανατολής και της Δύσεως που φιλονεικούν, αλλά εξαιτίας τούτου δεν θα εθεωρούσατε ότι πρέπει εσείς ακριβώς να κατηγορηθήτε για τις φιλονεικίες· δεν είναι έτσι;\n17. Γιατί είναι παράλογο να κατηγορούμε τον Θεό για ό,τι διαβάζει στην ανθρώπινη διάνοια;\n17 Γιατί, λοιπόν, να κατηγορούμε τον Θεό για ό,τι η πρόγνωσίς του αποκαλύπτει σ’ αυτόν; Αυτός γνωρίζει τι υπάρχει στην ανθρώπινη διάνοια, πώς αυτή εργάζεται, και είναι ενήμερος της κλίσεώς της προς το καλό ή προς το κακό. Αλλά το γεγονός και μόνο ότι μπορεί να διαβάση εκείνο που βρίσκεται στη διάνοια ενός ανθρώπου και να ιδή το δρόμο που θα ακολουθήση, δεν τον καθιστά υπεύθυνον για κείνο που βρίσκεται στη διάνοια αυτή, όπως εμείς δεν είμεθα υπεύθυνοι για ό,τι μπορεί να διαβάζωμε σ’ ένα βιβλίο. Εκείνος που έγραψε το βιβλίο είναι ο υπεύθυνος για τα περιεχόμενά του, και ομοίως το άτομο που υποκρύπτει ακατάλληλες σκέψεις είναι υπεύθυνο γι’ αυτές. Η σκέψις δεν τίθεται εκεί από τον Θεό, όπως δεν θέτομε εμείς τη σκέψι στο τυπωμένο βιβλίο που διαβάζομε. Και όπως ακριβώς μπορούμε είτε να διαβάζωμε είτε να απέχωμε από το να διαβάζωμε το βιβλίο, έτσι και ο Ιεχωβά μπορεί είτε να κυττάζη είτε να απέχη από το να κυττάζη μέσα στη διάνοιά μας, μπορεί είτε να προβλέπη την πορεία στην οποία θα μας οδηγήση η διάνοιά μας, είτε να κατακρατή τέτοια γνώσι από τον εαυτό του. Εν πάση περιπτώσει, έχομε δημιουργηθή ελεύθεροι ηθικοί παράγοντες και χρησιμοποιούμε την ελευθερία αυτή όπως εκλέγομε.\n18. Γιατί εδημιούργησε ο Θεός τον άνθρωπο, και ποια εξεικόνισις δείχνει ότι αυτός ο σκοπός θα μπορούσε να πραγματοποιηθή καλύτερα αν ο άνθρωπος ήταν ελεύθερος ηθικός παράγων;\n18 Μερικοί, ζητώντας πάντοτε με πείσμα να αποδίδουν μομφή στον Θεό, τον επικρίνουν επειδή εδημιούργησε τον άνθρωπο ελεύθερον ηθικόν παράγοντα, λέγοντας ότι, αν δεν το είχε κάμει αυτό, ο άνθρωπος ποτέ δεν θα έπραττε το κακόν. Η λογίκευσίς τους είναι πολύ ρηχή. Ο Ιεχωβά εδημιούργησε τον άνθρωπο για την ευαρέσκειά Του, και οι πιστοί άνθρωποι ευαρεστούν τον Θεό. (Ψαλμός 35:27· 147:11· 149:4· Αποκάλυψις 4:11) Και είναι η ικανότης της ελευθέρας θελήσεως στον άνθρωπο, εκείνη που συμβάλλει στην ευαρέσκεια του Ιεχωβά. Αυτό εξεικονίζεται στις υποθέσεις του ανθρώπου, στον οποίον εδόθη κυριαρχία επάνω στη γη καθώς ο Θεός έχει κυριαρχία στο σύμπαν. Ο άνθρωπος μπορεί να κατασκευάση ένα μηχανικόν σκύλο, να τον κουρδίση, και να τον παρατηρή να πηδά ολόγυρα, ξέροντας ακριβώς τι θα κάμη. Ο σκύλος δεν έχει θέλησι και περιορίζεται από το μηχανικό σχέδιο. Μπορεί να μας διασκεδάση για ένα διάστημα, αλλά δεν είναι τόσο απολαυστικός όσο ένας ζωντανός σκύλος. Ο ζωντανός σκύλος έχει ένα ωρισμένο μέτρον εκλογής, και όταν ασκούμε κυριαρχία επάνω του και τον εκγυμνάζωμε, παίρνομε ευχαρίστησι απ’ αυτόν. Ο σκύλος μπορεί να εκγυμνασθή να κάνη παιχνίδια, ή να παρέχη πολύτιμη υπηρεσία, όπως αυτή που εκτελεί ένας ποιμενικός σκύλος. Ευχαριστούμεθα επειδή ο σκύλος δεν υπακούει σ’ εμάς διότι είναι απλώς αναγκασμένος να το πράξη, διότι δεν μπορεί να κάμη διαφορετικά. Μας ευχαριστεί όταν υπακούη σ’ εμάς από ελεύθερη εκλογή, δείχνοντας έτσι προσκόλλησι σ’ εμάς. Αλλ’ αν στασιάση εναντίον της εκγυμνάσεως που του κάνομε—όπως μερικές φορές οι ποιμενικοί σκύλοι που γίνονται φονείς—δεν ευχαριστούμεθα μ’ αυτόν και είμεθα αναγκασμένοι να τον σκοτώσουμε επειδή έκαμε κακή χρήσι της δυνάμεως της εκλογής.\n19. (α) Γιατί λοιπόν ο άνθρωπος επλάσθη ελεύθερος ηθικός παράγων, και πώς επροστατεύθη; (β) Πώς το ότι ο Θεός δημιουργεί για την ευαρέσκειά του αποκλείει τον Καλβινιστικό προορισμό;\n19 Με τον ίδιο τρόπο η κατάλληλη χρήσις της ελευθερίας από τον άνθρωπο φέρνει ευχαρίστησι στον Θεό. Ο Ιεχωβά έχει πολλά δημιουργήματα χωρίς ελευθέρα θέλησι, όπως είναι τα άστρα και οι πλανήται, που μηχανικά υπακούουν στους νόμους κινήσεως που αυτός ώρισε και παραμένουν στην προσδιωρισμένη τους τροχιά· και ακόμη τα κατώτερα ζώα, και ιδιαίτερα τα έντομα, εκδηλώνουν μάλλον μηχανική ενέργεια, αφού κυβερνώνται σε μεγάλο βαθμό από το ένστικτο αντί του λογικού. Ο άνθρωπος επρόκειτο να είναι κάτι το διαφορετικό, κάτι υψηλότερο, κάτι κατάλληλο για να τεθή πάνω από την υπόλοιπη γήινη δημιουργία για να εξασκή την πρέπουσα κυριαρχία επάνω της, ως πιστός δούλος του Ιεχωβά. Για να τον κάμη «καλόν λίαν» για ένα τέτοιο διορισμό, ο Ιεχωβά έπλασε τον άνθρωπο κατ’ εικόνα Θεού, με τις ιδιότητες της δικαιοσύνης, σοφίας, αγάπης και δυνάμεως (Γένεσις 1:26-31) Ένας μηχανικός άνθρωπος, με τον οποίον θα εξισούτο ένας άνθρωπος χωρίς ελευθέρα θέλησι, θα μπορούσε να έχη δύναμι, αλλά θα του έλειπαν οι άλλες θείες ιδιότητες. Η δικαιοσύνη συνεπάγεται την ικανότητα της εκλογής μεταξύ δικαίου και αδίκου. Η σοφία περιλαμβάνει μεταξύ άλλων την αναγκαία νοημοσύνη για να κάμη κανείς την ορθή εκλογή. Η αγάπη εκδηλώνεται με υπακοή στις εντολές του Δημιουργού, και πρέπει να προσφέρεται ελεύθερα και χαρούμενα για να είναι γνήσια και να ευχαριστή τον αποδέκτη. (1 Ιωάννου 5:3) Ο Θεός έδωσε στον άνθρωπο τις ιδιότητες αυτές και τις οδηγίες για την κατάλληλη χρήσι τους, και ακόμη επρόσθεσε μια συνείδησι για να οδηγή όταν εγείρωνται αμφιβολίες όσον αφορά το ορθό και το εσφαλμένο. (Ρωμαίους 2:12-16) Αλλά όταν ο άνθρωπος στασιάζη, του επιβάλλεται καταστροφή, όπως ακριβώς και στον ποιμενικό σκύλο που γίνεται φονεύς. Ναι, ο Ιεχωβά θα μπορούσε να είχε δημιουργήσει ένα ρομπότ αντί ανθρώπου, αλλά αυτό δεν θα του παρείχε μεγαλύτερη ευχαρίστησι από ό,τι παρέχει σ’ εμάς ένας μηχανικός σκύλος. Όπως, λοιπόν, εμείς προτιμούμε τους ζωντανούς σκύλους από τους μηχανικούς, έτσι και ο Ιεχωβά ήθελε ζωντανούς ανθρώπους με ελεύθερη ηθική ενέργεια και όχι μηχανικούς ανθρώπους. Παρεμπιπτόντως δε αναφέρομε ότι, αφού ο Ιεχωβά εδημιούργησε τα πάντα για την ευχαρίστησι του, και αφού δεν ευχαριστείται με τον θάνατο των ανθρώπων, δύσκολα θα είχε προορίσει πολλούς να πεθάνουν προτού τους δημιουργήση. Τέτοια δημιουργήματα δεν θα του έφερναν ευχαρίστησι και αυτό θα ήταν μια παραβίασις της εκπεφρασμένης αρχής του ότι δημιουργεί μόνο για την ευαρέσκειά του.—Ιεζεκιήλ 18:23, 32· 33:11.\n20. Παρά την ύπαρξι μερικών χρονίων γογγυστών, τι δείχνει ότι ο άνθρωπος δεν θα επιθυμούσε να είναι κάτι άλλο από ένα πλάσμα με ελευθέρα θέλησι;\n20 Εκείνοι που παραπονούνται για το ότι εδημιουργήθηκαν με ελευθέρα θέλησι, δεν θα ήθελαν να είχαν δημιουργηθή αλλιώς. Δεν θέλουν να είναι μια μηχανή ή ακόμη ένα ζωντανό έντομο που οδηγείται μόνο από το ένστικτο, ανταποκρινόμενο μ’ ένα μηχανικό τρόπο στο περιβάλλον, στερημένο από νόησι, ανίκανο να λαμβάνη αποφάσεις ή ν’ αντιμετωπίζη απρόβλεπτες αλλαγές συνθηκών. Ως άνθρωποι δεν θα εδέχοντο με ευχαρίστησι μια μερική αφαίρεσι της ελευθέρας των θελήσεως όπως συμβαίνει όταν οι άνθρωποι πηγαίνουν στη φυλακή—έχοντας λίγα να πουν για το πού πηγαίνουν, τι πράττουν, πώς ζουν, και ούτω καθ’ εξής. Ακόμη άτομα του κόσμου του Σατανά είναι δεσμευμένα εκεί και η ελευθέρα των θέλησις είναι περιωρισμένη σ’ ένα βαθμό. Είναι υποδουλωμένα σ’ ένα σαθρό σύστημα, οι διάνοιες των διαμορφωμένες με δαιμονική προπαγάνδα, είναι πνευματικώς τυφλωμένα από ψευδείς θρησκείες, σωματικώς καθηλωμένα στο τραπέζι ενός γραφείου ή στη γραμμή του πλήθους ενός εργοστασίου, με μύτες κρατημένες μπρος σε ανιαρούς τροχούς για ν’ ανταποκριθούν στις υποχρεώσεις ωρών εργασίας και σε άλλες συσσωρευμένες ευθύνες κάτω από ένα σύστημα που στρατιωτικοποιεί την ανθρωπότητα για να διευκολύνη την εκμετάλλευσί της. Οι άνθρωποι μάχονται και πεθαίνουν για ελευθερία. Θέλουν ελευθερία λατρείας τώρα, αλλά μερικοί αντιτείνουν επειδή ο Θεός την έδωσε στον Αδάμ και στην Εύα. Το ζεύγος αυτό έκαμε κακή χρήσι της ελευθερίας του· μερικοί λοιπόν λέγουν ότι δεν έπρεπε ποτέ να την έχη. Πολλοί άνθρωποι κάνουν κακή χρήσι της ελευθερίας της λατρείας σήμερα· αποτελεί αυτό αιτία για να την αρνηθούμε σε όλους;\n21. Για ποιο πράγμα πρέπει να είμεθα ευγνώμονες, και να πράττωμε δραστήρια τι;\n21 Είμεθα ελεύθεροι ηθικοί παράγοντες· ευχαριστούμε τον Ιεχωβά γι’ αυτό. Δεν είμεθα αυτοκίνητα, στον τροχό των οποίων κάθεται ο Θεός και διευθύνει προς τον ορθό ή τον εσφαλμένο δρόμο, οδηγώντας μας πέρα από τη δύναμι του ελέγχου μας. Δεν μας κινεί με κάποιο ουράνιο σύστημα έλεγχου εξ αποστάσεως, όπως οι άνθρωποι μπορούν να οδηγούν αυτοκίνητα ή να κινούν πλοία ή αεροπλάνα με έλεγχο εξ αποστάσεως. Δεν είμεθα προωρισμένοι να πάμε προς αυτή ή προς εκείνη την κατεύθυνσι, σαν νευρόσπαστα προσδεδεμένα σε σπάγγους και που ο Θεός κάθεται και τα τραβά για να προσαρμόζωνται στην ιδιοτροπία του. Μας εδημιούργησε ανθρώπους, όχι μηχανές. Αντί να δυσφορούμε γι’ αυτό, αντί να στρεψοδικούμε με τον Θεό γι’ αυτό, πρέπει ν’ απασχοληθούμε στο να χρησιμοποιήσωμε την ελευθερία μας ορθά, σύμφωνα με τις θείες απαιτήσεις, και έτσι να εξασφαλίσωμε την αιώνια ζωή.\n22. Τι λέγουν μερικοί κριτικοί, αλλά ποια εξεικόνισις δείχνει ότι έχουν άδικο;\n22 Όταν ο Ιεχωβά διεκήρυξε «καλήν λίαν» την γήινη δημιουργία του, περιλαμβανομένου και του ανθρώπου, αυτό εσήμαινε ότι ήταν τελεία: «Τα έργα αυτού είναι τέλεια.» (Δευτερονόμιον 32:4) Μερικοί όμως λέγουν, Αν ο Αδάμ και η Εύα ήσαν τέλειοι, δεν θα είχαν χρησιμοποιήση κακώς την ελευθερία των, ελευθερία θελήσεως και εκλογής. Αλλά όχι κατ’ ανάγκην. Μια μηχανή μπορεί να είναι καλά σχεδιασμένη, κατασκευασμένη από άψογα υλικά, με εξαίρετη τέχνη, και να συνοδεύεται από σαφείς οδηγίες ως προς το είδος της καυσίμου ύλης που θα την θέση κατάλληλα σε κίνησι, και από προειδοποιήσεις εναντίον της χρησιμοποιήσεως κατωτέρων καυσίμων υλικών. Τώρα, αν η κακή καύσιμη ύλη χρησιμοποιηθή εσκεμμένως με περιφρόνησι των επιμελών οδηγιών του κατασκευαστού και η μηχανή μολυνθή και καταστραφή, μπορεί ο κατασκευαστής να κατηγορηθή ότι παρήγαγε μια κατώτερη μηχανή; Όχι ορθώς. Το ίδιο συνέβη με τον Αδάμ και την Εύα. Οι διάνοιές των ήσαν τέλειες. Τα σώματά των ήσαν τέλεια. Η τροφή που παρεσχέθη για τη διάνοια και για το σώμα ήταν τελεία. Είχαν λάβει σαφείς και τέλειες οδηγίες για το ποια καύσιμη ύλη να λάβουν και ποια ν’ απορρίψουν. Τότε ο Σατανάς, μέσω του όφεως, εισηγήθη μια αλλαγή καυσίμου ύλης, λέγοντας, ότι αυτή θα τους έδινε περισσότερη δύναμι, θα τους έδινε ανύψωσι, θα τους έκανε σαν θεούς. Η Εύα, λοιπόν, επήρε την κακή καύσιμη ύλη και εμολύνθη. Έδωσε και στον Αδάμ, και εμολύνθη και αυτός. Και οι δύο ήσαν ανεπίδεκτοι διορθώσεως· η απείθειά των στις οδηγίες ήταν εσκεμμένη. Γι’ αυτούς αληθεύει: «Ο Θεός έκαμε τον άνθρωπον ευθύν, αλλ’ αυτοί επεζήτησαν λογισμούς πολλούς.»—Γένεσις 2:16, 17· 3:1-6· Εκκλησιαστής 7:29.\n23. Τι επρόκειτο να μετρήση ή καταδείξη η δοκιμασία στην Εδέμ;\n23 Αν ο Αδάμ και η Εύα δεν θα μπορούσαν να χρησιμοποιήσουν την ελεύθερη ηθική τους ενέργεια, δεν θα ήσαν πραγματικά ελεύθεροι. Ο Θεός τούς έθεσε σε μια απλή δοκιμασία για να δη πώς θα την χρησιμοποιούσαν, για να καθορίση την αγιότητά τους. Ήταν ζήτημα αγιότητος, όχι φυσικής τελειότητος. Ο Θεός ήξερε ότι ήσαν τέλειοι, και αν αυτό εσήμαινε ότι δεν μπορούσαν να εκπέσουν, ποτέ δεν θα έθετε τη δοκιμασία, γνωρίζοντας ότι, λόγω της τελειότητός των, δεν θα μπορέσουν να αποτύχουν. Το επισκιάζον χερούβ ήταν τέλειο ώσπου βρέθηκε μέσα του αδικία. (Ιεζεκιήλ 28:15) Η τελειότης του δεν εμπόδισε την πτώσι του. Η έλλειψις αγιότητος επέφερε την πτώσι του. Σήμερα μερικοί εκλέγουν να πράττουν το ορθόν και να υπηρετούν τον Θεόν, αλλ’ αυτό δεν τους καθιστά τελείους. Αντιστρόφως, ο Αδάμ και η Εύα εξέλεξαν να πράττουν το άδικο και να μην είναι άγιοι, αλλ’ αυτό δεν εσήμαινε ότι ήσαν ατελείς στην αρχή. Τούτο σημαίνει ότι οι άνθρωποι είναι ελεύθεροι ηθικοί παράγοντες, ικανοί να εκλέγουν μόνοι τους, και η ορθή χρήσις της ικανότητός των αυτής δεν είναι ζήτημα τελειότητος, αλλ’ αγιότητος. Η δοκιμασία, λοιπόν, στην Εδέμ δεν επρόκειτο να μετρήση την τελειότητα ή την ατέλεια, αλλά επρόκειτο να καταδείξη την αγιότητα ή την έλλειψι αγιότητος.\n24. Πώς πρέπει τώρα ο λαός του Ιεχωβά να επιδείξη αγιότητα;\n24 Σ’ αυτές τις τελικές ημέρες της πονηρίας ο λαός του Ιεχωβά πρέπει να επιδείξη αγιότητα. Δεν πρέπει να μολύνουν τις διάνοιές των με ακάθαρτη πνευματική τροφή που παρατίθεται στις τράπεζες της προπαγάνδας του παλαιού αυτού κόσμου, αλλά πρέπει να τρέφωνται στην «ευωχία από παχέων» που προμηθεύει ο Ιεχωβά. (Ησαΐας 25:6· 28:8) Οι διάνοιες πρέπει να καθαρισθούν και ανακαινισθούν, οι διανοητικές περιοχές που εσχηματίσθησαν με τη σκέψι και πράξι του παλαιού κόσμου να μαραθούν και εξαλειφθούν, και να τεθούν νέες σύμφωνα με τους λεπτομερείς όρους του νέου κόσμου. Με κατ’ ιδίαν μελέτη τακτικά, με παρακολούθησι όλων των συναθροίσεων τακτικά, και με ενασχόλησι σε όλες τις μορφές του έργου του κηρύγματος τακτικά, οι διανοητικές περιοχές βαθύνονται και οι καλές αυτές ενέργειες γίνονται συνηθισμένες, ώστε να μην υπάρχη καθόλου ο αγών που προκαλούν όταν οι διανοητικές περιοχές είναι ασθενείς και αμυδρές επειδή χρησιμοποιούνται μόνο κατά περιστάσεις. Για μας τους ίδιους και για τους άλλους, ας τις καταστήσωμε ισχυρές!—1 Τιμόθεον 4:16.\n25. Ποια είναι τα ποικίλα αποτελέσματα του αγγέλματος όταν κηρύττεται στους τομείς, και γιατί ο πηλός είναι ένα κατάλληλο σύμβολο για τους ανθρώπους;\n25 Οι άλλοι χάριν των οποίων πρέπει να κηρύττωμε επιμελώς είναι εκείνοι που βρίσκονται έξω στους τομείς. Όταν τους πλησιάζη το άγγελμα, πώς θα αντιδράσουν; Θα δεχθή η διάνοιά των, σαν εύπλαστος πηλός, την αποτύπωσι της αληθείας, θα επιτρέψη να αναμορφωθή απ’ αυτήν, να έλθη σε συμμόρφωσι με τις δίκαιες αρχές της Βίβλου, να αναπλασθή σύμφωνα με τις κατευθύνσεις της αγιότητος του Ιεχωβά; Ή θα προσκρούση το άγγελμα σε μια διάνοια που ανθίσταται σ’ αυτό, σκληρύνεται εναντίον του, αντιτίθεται σ’ αυτό, το γελοιοποιεί και το χλευάζει με μια μάταιη επίδειξι κοσμικής υπεροχής; Ο πηλός είναι ένα καλό σύμβολο, επειδή για να διαμορφωθή σε ωραία σκεύη πρέπει να είναι το κατάλληλο είδος πηλού, λεπτό χώμα χωρίς τραχύτητα ή υπολείμματα σκληρών βώλων, διαβρεγμένο με νερό, εύπλαστο, ικανό να κρατήση τη μορφή του, να μην ξεφύγη από το σχήμα του, και να μη ραγίση όταν ψηθή στο καμίνι. Ομοίως τα άτομα πρέπει να είναι από το κατάλληλο είδος γης, να μην έχουν τραχεία ή βάναυση διαγωγή ούτε σκληρά ή πείσμονα χαρακτηριστικά μέσα τους, αλλά να είναι διαποτισμένα με το νερό της αληθείας, να έχουν λεπτή υφή, να είναι ήπια, εύκαμπτα, ήμερα, εύπλαστα για να επιτρέπουν τέλειον μετασχηματισμό κατά την εικόνα του Χριστού, και κατόπιν να μη σύρωνται ποτέ προς τα οπίσω ούτε να καταρρέουν στο προηγούμενο σχήμα ούτε να ραγίζουν κάτω από τις πύρινες δοκιμασίες του διωγμού που ασφαλώς θα έλθη. (Ματθαίος 13:23· Εβραίους 10:39· 1 Πέτρου 2:21· 4:12) Ο Ιεχωβά, μέσω του λόγου του που διακηρύττεται από τους μάρτυράς του, θα διαμορφώση και σκεύη οργής και σκεύη για δόξα. Όταν ένας μάρτυς λέγη σ’ έναν οικοδεσπότη ότι δεν υπάρχουν αιώνια βάσανα, το άτομο αυτό μπορεί ν’ απαντήση, «Με κάνεις τόσο ευτυχή!» Ο επόμενος οικοδεσπότης μπορεί να κραυγάση, «Θα με τρελλάνης!» Το άγγελμα είναι εκείνο που πραγματικά τους κάνει να αντιδρούν τόσο διαφορετικά ο ένας από τον άλλον. Το άγγελμα είναι εκείνο που καθιστά τους μάρτυρας γλυκειά ευωδία στον ένα και δυσωδία στον άλλον, που διαπλάσσει τον ένα ως σκεύος οργής και τον άλλον ως σκεύος ελέους.—2 Κορινθίους 2:14-16.\n26. Για ποιο πράγμα μπορούμε να είμεθα βέβαιοι, και ποιο ερώτημα αντιμετωπίζει κάθε άτομο;\n26 Όσον αφορά αυτό, όλοι μπορούν να είναι βέβαιοι. Θα επιτρέψουμε στον Θεό είτε να μας αναμορφώση είτε να μας καταστήση αμόρφους. Θα γίνωμε σκεύη ελέους και θα συμμορφωθούμε με τις αναπλαστικές επιρροές του λόγου του, ή θα σκληρυνθούμε ως σκεύη οργής και θα μετατραπούμε σε άμορφα συντρίμματα από τη σιδηρά ράβδο του Βασιλέως του. (Ψαλμός 2:6-9) Το ερώτημα μπροστά σε κάθε άτομο είναι, Εκλέγω να παραμείνω σκεύος οργής, ή να αναμορφωθώ σ’ ένα σκεύος ελέους; Είμεθα ελεύθεροι ηθικοί παράγοντες εξουσιοδοτημένοι να απαντήσωμε όπως εκλέγομε, χωρίς να παρεμποδιζώμεθα από τον προορισμό, χωρίς να πιεζώμεθα από την πρόγνωσι.\nΑυτόθι, Κεφάλαιον Θ΄, Άρθρα 3, 4, σελίδες 41, 42.\nΑυτόθι, Κεφάλαιον Ζ΄, Άρθρον 3, σελίδα 30\nΑυτόθι, Ερώτησις 67, σελίδες 166, 167.\nΑυτόθι, Κεφάλαιον ΙΖ΄. Άρθρον 2, σελίδα 65.\nΑυτόθι, Ερώτησις 18, σελίδα 140.\nΑυτόθι, Κεφάλαιον Γ΄, Άρθρα 1, 5, 7, 8, σελίδες 13-17.\nΑυτόθι, Κεφάλαιον Γ΄, Άρθρα 2, 3, σελίδες 14, 15.\nΙουδαϊκή Αρχαιολογία, Βιβλίο ΙΗ΄, Κεφάλαιο 1, παραγρ. 3.


DUKE OF CAMBRIDGE - Madame Figaro\nΆρθρα για : DUKE OF CAMBRIDGE\nKate Middleton: Αποκάλυψε το νέο αγαπημένο χόμπι της\nΤο οποίο είναι και το αγαπημένο του μικρότερου της αδελφού. Μία ακόμα αγαπημένη της ασχολία αποκάλυψε η Kate Middleton σε πρόσφατη δημόσια εμφάνισή της. Η δούκισσα...\nΟι ευχές και το δώρο του πρίγκιπα Ουίλιαμ και της Kate Middleton για τη γέννηση της Lilibet Diana\nΟ δούκας και η δούκισσα του Cambridge έμαθαν τα νέα και έσπευσαν να στείλουν το δώρο τους. Ο πρίγκιπας Χάρι και η Meghan Markle, έφεραν...\nO πρίγκιπας William αποτίει φόρο τιμής στον παππού του\nΜοιράστηκε μια σπάνια φωτογραφία με τον γιο του, πρίγκιπα George και τον πρίγκιπα Φίλιππο στην άμαξα. Της Νικόλ Ζένιου Τρεις μέρες μετά το θάνατο του πρίγκιπα...


ΥΠΟΓΡΑΦΗ ΣΥΝΕΡΓΑΣΙΑΣ ΜΕΤΑΞΥ ΣΕΒΕ – ΕΥΡΩΕΡΓΑΣΙΑΚΗΣ – Ευρωεργασιακή Α.Ε.\nΥΠΟΓΡΑΦΗ ΣΥΝΕΡΓΑΣΙΑΣ ΜΕΤΑΞΥ ΣΕΒΕ – ΕΥΡΩΕΡΓΑΣΙΑΚΗΣ\nΣτην υπογραφή συνεργασίας μεταξύ του ΚΕΚ Ευρωεργασιακή και του ΣΕΒΕ προχώρησαν ο Πρόεδρος του ΚΕΚ κ. Δημήτρης Βλάχος και ο Πρόεδρος του ΣΕΒΕ κ. Γιώργος Κωνσταντόπουλος, παρουσία και του Γενικού Διευθυντή του ΣΕΒΕ κ. Σπύρου Ιγνατιάδη. Με αφορμή την υπογραφή της συνεργασίας ο κ. Δημήτρης Βλάχος, δήλωσε:\n“Ως Πρόεδρος του ΚΕΚ ΕΥΡΩΕΡΓΑΣΙΑΚΗ και της Ένωσης “Expocert” ,θα ήθελα να ευχαριστήσω θερμά τον Πρόεδρο του ΣΕΒΕ Γιώργο Κωνσταντόπουλο και τον Γενικό Διευθυντή Σπύρο Ιγνατιάδη Σπύρο για την μέχρι τώρα άριστη συνεργασία μας. Είναι σίγουρο ότι θα συνεχίσουμε με την ίδια δημιουργική διάθεση ως την ολοκλήρωση της κατάρτισης και πιστοποίησης των 817 ωφελούμενων της δράσης μας”.


jadakiss καθαρή αξία 2019. - ρόπτρο | Ενδέχεται 2021\nJadakiss Net Worth 2019. - Ενδέχεται 2021\nΤο πραγματικό όνομα του Jadakiss είναι Јаѕοn Terrance Рhіllіrѕ και γεννήθηκε στις 27 Μαΐου 1975, στο Yonkers της Νέας Υόρκης. Οι φίλοι του παιδικής ηλικίας τον αποκαλούν «Big Mack». Ασχολήθηκε με το εμπόριο ναρκωτικών, το οποίο έχει σταματήσει. Ο Τζαντάκς έχει ιστορία χορτάρι σε χάρη. Ο Jadakiss, που γεννήθηκε σε μια οικογένεια που δεν μπορεί να κάνει καλά, κατάφερε να φτιάξει έναν τεράστιο πλούτο. Ωστόσο, ο Jadakiss αψήφησε τις πιθανότητες και έκανε μια επιτυχημένη ζωή για τον εαυτό του συγκεντρώνοντας τις ενέργειές του στην οικοδόμηση μιας καριέρας μουσικής. Διαβάστε αυτό για να γνωρίζετε το Jadakiss Net Worth το 2019.\nΠοιος είναι ο Jadakiss;\nΤο Jadakiss Net Worth 2019 είναι $ 6 εκατομμύρια.\nΟ Jadakiss είναι ένας διάσημος αμερικανός ράπερ που είναι μέλος της ομάδας ραπ που ονομάζεται «The LOX», «Ruff Ruders», και είναι συνιδιοκτήτης του D-Vloß Ressorde. Έχει τραγουδήσει ως ομάδα και επίσης κυκλοφόρησε τα σόλο άλμπουμ και τα singles του.\nΗ αγάπη του για την κτύπημα αναπτύχθηκε σε πολύ νεαρή ηλικία. Σε μόλις 12 χρόνια συμμετείχε σε έναν ελεύθερο ανταγωνισμό ο οποίος με τύχη έγινε η πατροπαράδοτη κυρία του. Οι ιδιοκτήτες του Ruff Ryders Entertainment τον παρατηρούν. Πέρα από αυτό, συναντά τους φίλους του Sheek Louch και Styles P, οι οποίοι μαζί δημιουργούν μια ομάδα που ονομάζεται «Οι Μαχητές». Τελικά συναντήθηκαν η Mary J. Blige, ένας διάσημος τραγουδιστής που τους άρεσε η μουσική τους, τους παρουσιάζοντας στον Puff Daddy. Ο Puff Daddy τους παίρνει υπογεγραμμένο στην μουσική του ετικέτα Bad Boy Entertainment, δίνοντάς τους τη δυνατότητα να κυκλοφορήσουν τραγούδια rap hit. Η καριέρα του στο παρελθόν έχει εμπλακεί σε μια έντονη διαμάχη με τον συνάδελφό του, 50 Cent, αλλά το εγκατέστησαν.\nΤο 'LOX' κυκλοφόρησε το ντεμπούτο τους τραγούδι με τίτλο 'Set it Off'. Το πρώτο τραγούδι τους ήταν "Θα αγαπάμε πάντα το Big Poppa". Η ομάδα κυκλοφόρησε αργότερα το ντεμπούτο άλμπουμ τους με τίτλο 'Money, Power & Respect' το 1998, κερδίζοντας πολύ μεγάλη δημοτικότητα και χτυπώντας το νούμερο 1 στις ΗΠΑ R & B charts.\nΤο δεύτερο άλμπουμ τους λέγεται "We Are the Streets" (2000). Το τρίτο τους άλμπουμ είναι το "Filthy America ... It's Beautiful" (2016). Έχει κυκλοφορήσει σόλο άλμπουμ όπως Kiss of Death '(2004), ' Kiss the Game Goodbye '(2009) και' Το τελευταίο φιλί '(2009). Οι πιο δημοφιλείς επιτυχίες του από τα άλμπουμ είναι 'U Make Me Wanna', 'Δεν μπορώ να σταματήσω', 'και' Επιστολή σε BIG '\n6ix9ine καθαρή αξία\nΠόσο πλούσιος είναι ο Jadakiss; Ο Jadakiss έχει εργαστεί μέχρι να αντιμετωπίσει πολλές προκλήσεις. Διαθέτει πλούτο από δικαιώματα εκμετάλλευσης, πωλήσεις άλμπουμ και επιχειρηματικές δραστηριότητες που κατέχει και μερικά από τα οποία ανήκουν. Ο Jadakiss είναι συνιδιοκτήτης του D-Vloß Ressordu, το οποίο αποτελεί σημαντικό εισόδημα γι 'αυτόν.\nΣυμμετέχει επίσης σε μια διαδικτυακή δημιουργική συλλογική επιχείρηση με τίτλο 'SoRaspy', η οποία κερδίζει καλά για αυτόν. Πρόσφατα άνοιξε ένα χυμό μπαρ που ονομάζεται «Juices For Life» στο Yonkers και τέσσερις άλλες τοποθεσίες. Πόσο πλούσιος είναι αυτός ο άνθρωπος; Οι αξιόπιστες πηγές εκτιμούν ότι η καθαρή αξία της Jadakiss είναι 6 εκατομμύρια δολάρια.\nΜεγάλο μέρος αυτού του πλούτου έχει συγκεντρωθεί από τις πωλήσεις μουσικών άλμπουμ του. Έχει δύο κορυφαία λευκώματα 'Kiss of Death' και 'Kiss The Game Goodbye' τα οποία κέρδισαν εκατομμύρια δολάρια. Το Jadakiss έχει ένα κανάλι YouTube με συνδρομητές 145k με 80 εκατομμύρια προβολές, που του κάνουν κέρδη από την Google.\nΗ υψηλή καθαρή αξία του Jadakiss του επέτρεψε να ζήσει έναν πλούσιο τρόπο ζωής. Διαθέτει διαμέρισμα υψηλού επιπέδου στη Νέα Υόρκη με δύο υπνοδωμάτια, ένα κυρίως υπνοδωμάτιο με γκαρνταρόμπα, τρία μπάνια και ένα γυμναστήριο. Διαθέτει ένα εξατομικευμένο Mercedes Benz CL500 που διαθέτει έναν κινητήρα twin-turbo V-8 των 4.7 λίτρων αξίας 100.000 δολαρίων. Ο Jadakiss διαθέτει ένα Range Rover Sport με κινητήρα ντίζελ V8 3.6 λίτρων που μπορεί να επιταχύνει για 220 χλμ. / Ώρα σε 0, 6 δευτερόλεπτα. Διαθέτει επίσης ένα μαύρο Porsche Panamera Turbo με κόκκινο εσωτερικό. Αυτό είναι εντυπωσιακό.\nΟνομα Јаѕοn Terrance Ρhіllіrѕ aka Jadakiss


Aloe Vera Γαλάκτωμα Καθαρισμού missmister.gr\nAloe Vera Εξισορροπιστικό Γαλάκτωμα Καθαρισμού (50% Aloe Vera)\n• Καθαρίζει απαλά την επιδερμίδα χωρίς να τηναφυδατώνει\n• Ιδιαίτερα ενυδατικές δραστικές ουσίεςσταθεροποιούν το φυσικό επίπεδοενυδάτωσηςτης επιδερμίδας\nΚαθαρίζει αποτελεσματικά και περιποιείται την επιδερμίδα χωρίς να την ξηραίνει\nΜε εκχύλισμα άγριου τριαντάφυλλου που συγκρατεί την υγρασία της επιδερμίδας\nΓια απαλό ντεμακιγιάζ και καθαρισμό προσώπου\nΙδιαίτερα ενυδατικό. Διατηρεί τη φυσική ισορροπία υγρασίας της επιδερμίδας\nΑπλώστε το καθημερινά σε υγρό πρόσωπο, λαιμό και ντεκολτέ εξαιρώντας την περιοχή των ματιών. Ξεπλύνετε με άφθονο χλιαρό νερό.\nΚαθαρίζει αποτελεσματικά και περιποιείται την επιδερμίδα χωρίς να την ξηραίνει. Το εκχύλισμα άγριου τριαντάφυλλου δεσμεύει την υγρασία του δέρματος Για ξηρή και ευαίσθητη επιδερμίδα Για απαλό ντεμακιγιάζ και καθαρισμό προσώπου Ιδιαίτερα ενυδατικό. Διατηρεί τη φυσική ισορροπία της υγρασίας της επιδερμίδας. Απλώστε το καθημερινά σε υγρό πρόσωπο, λαιμό και ντεκολτέ εξαιρώντας την περιοχή των ματιών. Ξεπλένετεμε άφθονο χλιαρό νερό.\nΉπιος, βαθύς καθαρισμός του προσώπου χωρίς να ξηραίνει την επιδερμίδα. Διατηρεί τη φυσική ισορροπία υγρασίας της επιδερμίδας και ενδείκνυται για το ντε- μακιγιάζ. Με 50% Aloe Vera και βιολογικό εκχύλισμα από άγριο τριαντάφυλλο.\n• Ήπιος καθαρισμός σε βάθος\n• Διατηρεί τη φυσική ισορροπία υγρασίας της επιδερμίδας\n• Ενδείκνυται για το ντεμακιγιάζ\nΚατάλληλο και για το ξηρό και ευαίσθητο δέρμα.\nΑπλώστε το Aloe Vera Γαλάκτωμα Καθαρισμού καθημερινά πρωί και βράδυ με τις άκρες των δαχτύλων σε νωπό πρόσωπο, στο λαιμό και στο ντεκολτέ. Έπειτα ξεπλύνετε με άφθονο χλιαρό νερό και στη συνέχεια ταμπονάρετε το πρόσωπο με τη Λοσιόν Προσώπου Aloe Vera.\nΤο βιολογικό εκχύλισμα από άγριο τριαντάφυλλο έχει περιποιητική και καταπραϋντική δράση.\nΓια απόλυτο καθαρισμό της επιδερμίδας συνιστάται στη συνέχεια η εφαρμογή της Aloe Vera Λοσιόν Προσώπου.\nΠροϊόν Aloe Vera Εξισορροπιστικό Γαλάκτωμα Καθαρισμού 200 ml\nΣύντομη Περιγραφή Για ξηρή και ευαίσθητη επιδερμίδα. Για απαλό ντεμακιγιάζ και καθαρισμό προσώπου. Ιδιαίτερα ενυδατικό. Καθαρίζει αποτελεσματικά, περιποιείται την επιδερμίδα χωρίς να τη ξηραίνει. Με εκχύλισμα γιασεμιού\nΚατηγορία Γαλάκτωμα καθαρισμού\nΥποκατηγορία Γαλάκτωμα προσωπου\nΕιδικά Χαρακτηριστικά Για ξηρή και ευαίσθητη επιδερμίδα\nΒασικά Συστατικά Aloe Vera Barbadensis Miller; Εκχύλισμα γιασεμιού\nΕτικέτες: Aloe Vera, Γαλάκτωμα,


Περιοδεία του Μ. Φραγκούλη στη Κρήτη - Flashnews.gr\nΠεριοδεία του Μ. Φραγκούλη στη Κρήτη\nΜε μεγάλη επιτυχία συνεχίζεται η καλοκαιρινή περιοδεία του Μάριου Φραγκούλη, ανά την Ελλάδα, με αφορμή την «γιορτή» των 25 του χρόνων επί σκηνής. Πλήθος κόσμου συρρέει για να απολαύσει τον διεθνή Έλληνα καλλιτέχνη, σε ερμηνείες αγαπημένων τραγουδιών που έχουν ταυτιστεί με την αισθαντική φωνή του, αλλά και σε κομμάτια που τραγουδά για πρώτη φορά, σ’ ένα μοναδικό πολυσυλλεκτικό μουσικό πρόγραμμα που αφήνει τις καλύτερες εντυπώσεις.\n•\t9/8 Ρέθυμνο, Θέατρο Ερωφίλη Φρούριο Φορτέτζα\n•\t10/8 Ηράκλειο, Κηποθέατρο «Νίκος Καζαντζάκης»\n•\t11/8 Χανιά, Θέατρο Ανατολικής Τάφρου\nΕλευθερουδάκης, Οδός 1821 αρ. 10, τηλ.: 2810-227500\nΚηποθέατρο Κηποθέατρο «Νίκος Καζαντζάκης»\nΔισκοπωλείο Αεράκης, Πλατεία Κοραή 14, τηλ.: 2810 225758\nΡέθυμνο: Κιόσκι "Πλατεία 4 Μαρτύρων"\nΧανιά: Κιόσκι "Πλατεία Δημοτικής Αγοράς"\nΠαρασκευή, 2 Αυγούστου 2013, 07:30


Ινδία: Έξι άνδρες καταδικάστηκαν για τον βιασμό και τον φόνο ενός ανήλικου κοριτσιού\nΤο δικαστήριο του Πατανκότ στη βόρεια Ινδία αθώωσε έναν έβδομο κατηγορούμενο. Ξεχωριστή δικαστική διαδικασία βρίσκεται σε εξέλιξη εναντίον ενός όγδοου κατηγορουμένου, ο οποίος έχει δηλώσει ότι ήταν ανήλικος την εποχή του συμβάντος και θα δικαστεί ξεχωριστά.\nΤρεις από τους κατηγορουμένους, ανάμεσά τους και ένας αξιωματούχος του χωριού, κρίθηκαν ένοχοι για βιασμό και φόνο και καταδικάστηκαν σε ισόβια. Τρεις άλλοι, που κατηγορούνταν για δωροδοκία και ότι κατέστρεψαν αποδεικτικά στοιχεία κατά τη διάρκεια της έρευνας, καταδικάστηκαν σε πέντε χρόνια φυλάκιση.\nΤα γεγονότα σημειώθηκαν σε νότια περιοχή του κρατιδίου Τζαμού και Κασμίρ, σε μια περιοχή όπου ζουν κυρίως ινδουιστές στο κρατίδιο αυτό, όπου στην πλειονότητά τους οι κάτοικοι είναι μουσουλμάνοι.\nΤον Ιανουάριο του 2018 το οκτάχρονο κορίτσι απήχθη και στη συνέχεια οι δράστες τη νάρκωσαν και την κράτησαν σε έναν ινδουιστικό ναό. Το άψυχο κορμί της βρέθηκε πεταμένο μερικές ημέρες μετά την εξαφάνισή της. Σύμφωνα με τη νεκροψία, τη στραγγάλισαν και τη χτύπησαν με πέτρες.\nΗ εισαγγελία ανακοίνωσε ότι θα εξετάσει την απόφαση προτού αποφασίσει αν θα ασκήσει έφεση. Η οικογένεια του θύματος, που δεν ήταν παρούσα στη δίκη, ήλπιζε να επιβληθεί στους έξι κατηγορουμένους η θανατική ποινή.\nΕκατοντάδες αστυνομικοί είχαν αναπτυχθεί τη Δευτέρα γύρω από το δικαστήριο καθώς και στην πόλη Κάτουα και στις γύρω περιοχές, ωστόσο δεν υπήρξαν ταραχές.\nΤελευταία ενημέρωση: Πέμπτη, 19 Σεπτεμβρίου 2019, 11:32\nΒόρεια Μακεδονία: Σε απομόνωση τέθηκαν οι αρχηγοί των δύο μεγαλύτερων κομμάτων


ΠΑΣΠ...ΑΠΟ ΤΙΣ ΚΑΛΕΣ ΗΜΕΡΕΣ!!!\nΑρχική Γραφείο τύπου Άρθρα ΠΑΣΠ…ΑΠΟ ΤΙΣ ΚΑΛΕΣ ΗΜΕΡΕΣ !!!\nΜΙΑ ΕΙΚΟΝΑ ΑΠΟ ΤΑ ΧΡΟΝΙΑ ΤΗΣ ΝΙΟΤΗΣ ΜΑΣ ΚΑΙ Ο ΤΣΙΤΣΑΝΗΣ ΠΑΡΟΝ\nΣυναντηθήκαμε κάποιοι, από τα παιδιά της ΠΑΣΠ, μια ανέμελης και δημιουργικής εποχής.\nΧρόνια πάθους, έντονων συναισθημάτων και αναζητήσεων των συλλογικών μας ουτοπιών.\nΕποχή, αμέτρητων ωρών συζητήσεων, προβληματισμών, αφισοκολλήσεων, συγκεντρώσεων, συνελεύσεων, συνεδρίων και διαδηλώσεων.\nΗμέρες αντιπαραθέσεων, καυγάδων, μικρομεθοδεύσεων, αλλά και αλληλεγγύης απέναντι σε οποιονδήποτε, θεωρούσαμε αντίπαλό μας.\nΗ ριζοσπαστική γενιά της Μεταπολίτευσης, που ήθελε όλα να τα αλλάξει, έγινε γενιά της Αλλαγής και μετά, πολλοί από εμάς, μαζί με πολλούς των προηγούμενων γενιών και της επόμενης, των συνομηλίκων μας των άλλων κομμάτων γίναμε και μέρος της μικρής, ή μεγάλης συναλλαγής, με κάθε είδους εξουσίες.\nΚάπως έτσι η Ελλάδα, γνώρισε μακράν την καλύτερή της εποχή, από ιδρύσεως του Ελληνικού κράτους, αλλά ταυτόχρονα διόγκωσε και τις μεγάλες παθογένειες του παρελθόντος.\nΜια διεθνής κρίση, χρηματοοικονομική στις ΗΠΑ το 2007, ήταν η αφορμή να αποκαλυφθεί, ότι το νέο Ελληνικό θαύμα, δεν ήταν, όπως το θαύμα στο “Γάμο της Κανά”.\nΕμείς, που συναντηθήκαμε, είμαστε μια μικρογραφία της μεγάλης εικόνας της μεγάλης ΠΑΣΠ, εκείνων των χρόνων.\nΣυμβάλλαμε, με τα καλά και τα στραβά μας, στην δημιουργία του μεγάλου ΚΙΝΗΜΑΤΟΣ της ΑΛΛΑΓΗΣ του ΠΑΣΟΚ και της μεγάλης συνέχειας του.\nΑπό, ότι έχω καταλάβει, μετά το 2011, πολλοί από εμάς, της μικρής και μεγάλης εικόνας, συμβάλλαμε, στην δημιουργία πολλών κομμάτων και κινήσεων.\nΠαντού θα μας βρεις και κυρίως, από το 2012 μέχρι το 2015 στον ΣΥΡΙΖΑ, αφού τις αυταπάτες του Αλέξη Τσιπρα, τις κάναμε και δικές μας.\nΜόνο που τώρα, οι περισσότεροι είναι “ΑΝΕΣΤΙΟΙ”, όπως μου είπε κάποιος, από τους οργανωτές της συνάντησης.\nΠιστεύω, ότι είναι καιρός, τώρα που τα αδιέξοδα για την χώρα, την οικονομία και την κοινωνία πυκνώνουν, ακόμη περισσότερο, να προσπαθήσουμε, Ανέστιοι και μη, προσωρινά στεγασμένοι και ενοικιαστές, με πολλούς νέους, που πληρώνουν τα δικά μας λάθη, να δημιουργήσουμε, την νέα μεγάλη και πρωταγωνιστική παράταξή μας.\nΤο χρειάζεται πρωτίστως, η χώρα, αλλά και η δική μας η ψυχή και η αξιοπρέπεια.\nΗ επιθυμία μου φαίνεται, σαν ουτοπία, αλλά, αν:\nΚαθαρίσουμε λίγο το μυαλό μας από τις μικρές και μεγάλες ιδιοτέλειες και ματαιοδοξίες.\nΚαταλάβουμε, ότι “ουδείς αναντικατάστατος” και ότι, το μικρό, ή μεγάλο κεκτημένο, που είχαμε, ή έχουμε, δεν μπορεί να καθορίζει, σε απόλυτο βαθμό, τις επιλογές μας\nΤότε, ίσως η ουτοπία, να γίνει πραγματικότητα.\nΛίγη αθωότητα και συναισθήματα, όπως εκείνα των νεανικών μας χρόνων, χρειάζονται παλιοί και νέοι, τώρα, αλλά και πολύ λογική.\nΘέλω, να ευχαριστήσω ξεχωριστά, αυτούς που είχαν την πρωτοβουλία της συνάντησης.\nΜας έδωσαν την ευκαιρία, να θυμηθούμε όμορφες ημέρες και γεγονότα των φοιτητικών μας χρόνων.\nΕμένα ακόμη περισσότερο, ας μου επιτραπεί, γιατί πολλές φορές με επέλεξαν να τους εκπροσωπήσω.\nΘέλω να εξομολογηθώ ακόμη , ότι ένιωσα και αρκετά περίεργα και αμήχανα, γιατί πίσω από τα χαμόγελα, τα τραγούδια, τους χορούς και την ικανοποίηση, από την φιλική συνάντηση, προσπαθούσα να καταλάβω, τι σκεφτόταν, τι έκανε και γιατί, ο καθένας και η καθεμία, από εμάς, όταν τελειώσαμε τις σπουδές μας και έκλεισε ο κύκλος μας στην ΠΑΣΠ.\nΠιο έντονα σκεφτόμουν, τι σκέφτηκαν και τι έκαναν, τα τελευταία δύσκολα χρόνια.\nΘέλω ακόμη να ξέρουν, ότι την πιο μεγάλη αμηχανία την ένιωσα, όταν μου ζήτησαν επίμονα, να χορέψω, κοντά στο τέλος της βραδιάς, το τραγούδι, που πάντα στις παρέες μας χόρευα.\nΌταν άκουσα, την εισαγωγή της μουσικής, κατάλαβα, ότι το είχαν ζητήσει για μένα.\nΗ άρνηση μου να χορέψω, όπως εδώ και πολλά χρονιά, υποχώρησε, από την μεγάλη επιμονή σας.\nΈνιωσα, ότι θέλατε να θυμηθούμε και να νιώσουμε όλοι μαζί, λίγη από την αξιοπρέπεια, που έχουν τα λόγια και η μουσική του Τσιτσάνη, σ’ αυτό ειδικά το τραγούδι.\nΊσως, κάποιοι, να θέλατε να δείτε και κάτι άλλο και σας ευχαριστώ.\nΝαι, είχαμε, ελπίζω και να έχουμε, κάτι από τον “ΓΙΟ ΤΗΣ ΓΕΡΑΚΙΝΑΣ”.\nΠροηγούμενο άρθροΗ ΚΥΒΕΡΝΗΣΗ ΣΤΟ ΤΕΛΕΥΤΑΙΟ EUROGROUP ΣΥΜΦΩΝΗΣΕ ΚΑΙ 4ο ΜΝΗΜΟΝΙΟ ΠΟΙΑ ΚΥΒΕΡΝΗΣΗ ΟΜΩΣ ΘΑ ΤΟ ΨΗΦΙΣΕΙ ;;\nΕπόμενο άρθροΑΝΑΚΟΙΝΩΣΗ ΤΗΣ ΚΙΝΗΣΗΣ ΠΡΟΟΔΕΥΤΙΚΟΙ ΠΟΛΙΤΕΣ-ΣΤΟ ΑΕΡΟΔΡΟΜΙΟ “ΜΑΚΕΔΟΝΙΑ” ΓΙΑΤΙ ΤΟΣΗ ΑΣΥΝΕΠΕΙΑ ΚΑΙ ΑΠΟ ΤΟΣΟΥΣ ΠΟΛΛΟΥΣ ;


Η είδηση είναι ότι ο ελεγκτής του Μετρό χαστούκισε μια άνεργη κοινωνιολόγο; - Parapolitiki.com\nΗ είδηση είναι ότι ο ελεγκτής του Μετρό χαστούκισε μια άνεργη κοινωνιολόγο;\n«Ελεγκτής του Μετρό χαστούκισε την άνεργη κοινωνιολόγο Σμάρω Κοκκόση για 0,60 ευρώ» γράφει σήμερα η Athens Voice, συνοδεύοντας το ρεπορτάζ της είδησης με μια φωτογραφία στην οποία διακρίνεται το σύνθημα «για ένα εισιτήριο σκοτώνουνε». Με τον ίδιο περίπου τρόπο καλύπτουν το θέμα τα περισσότερα ελληνικά ΜΜΕ.\nΛυπάμαι που θα χαλάσω τη μελό ατμόσφαιρα που αυξάνει την επισκεψιμότητα των site αλλά η είδηση δεν είναι αυτή. Η είδηση είναι ότι ένας απαράδεκτος ελεγκτής, κατά παράβαση των καθηκόντων του, ενδέχεται να χαστούκισε μια επιβάτη του Μετρό που δεν είχε εισιτήριο.\nΕίναι εντελώς δευτερεύον το αν είναι άνεργη, αν είναι κοινωνιολόγος κι αν το εισιτήριο κοστίζει 0,60 ευρώ. Η πράξη θα ήταν το ίδιο καταδικαστέα αν ήταν εργαζόμενη, αν ήταν πόρνη κι αν το εισιτήριο κόστιζε 20 ευρώ.\nΤέλος, το πρόβλημα είναι ότι ο ελεγκτής τη χαστούκισε κι όχι το ότι σκόπευε να της επιβάλει πρόστιμο για την μη καταβολή εισιτηρίου. Η χρήση δημόσιων ΜΜΕ δεν είναι δωρεάν. Χρειάζεται πράγματι κάποια πρόνοια για τους ανέργους αλλά αυτή δεν μπορεί να περιλαμβάνει την κατάργηση των ελέγχων. Το αίτημα θα πρέπει ενδεχομένως να είναι η παροχή μειωμένου εισιτηρίου σε ανέργους με κάρτα ΟΑΕΔ κι όχι η απαίτηση να υπάρχουν λιγότερο αυστηροί έλεγχοι για ευπαθείς ομάδες.\nΕτικέτες άνεργοι, Μετρό, athens voice


«ΚΑΛΛΙΤΕΧΝΙΚΟ ΑΦΙΕΡΩΜΑ ΣΤΗΝ ΜΗΤΕΡΑ» ΑΠΟ ΤΗΝ Ι. ΜΗΤΡΟΠΟΛΗ ΚΟΡΙΝΘΟΥ - KorinthosTV\n«ΚΑΛΛΙΤΕΧΝΙΚΟ ΑΦΙΕΡΩΜΑ ΣΤΗΝ ΜΗΤΕΡΑ» ΑΠΟ ΤΗΝ Ι. ΜΗΤΡΟΠΟΛΗ ΚΟΡΙΝΘΟΥ\nΜε μεγάλη επιτυχία πραγματοποιήθηκε χθες Κυριακή, 2 Φεβρουαρίου 2020, στην κατάμεστη από κόσμο «Κροκίδειο» Αίθουσα η Εκδήλωση της Ι. Μητροπόλεως μας και των Εκπαιδευτηρίων «ΑΠΟΣΤΟΛΟΣ ΠΑΥΛΟΣ» με θέμα: «Καλλιτεχνικό Αφιέρωμα στην Μητέρα» με την ευκαιρία της Υπαπαντής του Χριστού.\nΗ μαθήτρια των Εκπαιδευτηρίων «ΑΠΟΣΤΟΛΟΣ ΠΑΥΛΟΣ» δις Μαριάννα Χαμάλη, θυγατέρα του Ιερέως της Ι. Μητροπόλεως μας π. Ιωάννου Χαμάλη, ερμήνευσε επιτυχώς, στο πρώτο και δεύτερο μέρος της Εκδήλωσης, έργα των Μπαχ, Μότσαρτ, Μέντελσον, Πλάτωνος, Σοπέν, Μπετόβεν και Χάϋντν στο πιάνο σε συνδυασμό μάλιστα και με την πιανίστρια μητέρα της πρεσβυτέρα κ. Παυλίνα Χαμάλη, ενώ στο τρίτο μέρος της Εκδήλωσης μαθητές και μαθήτριες των Εκπαιδευτηρίων «ΑΠΟΣΤΟΛΟΣ ΠΑΥΛΟΣ» απήγγειλαν και τραγούδησαν, υπό την διεύθυνση του καθηγητού τους κ. Γρηγορίου Κόντη, μουσικού, σχετικά αποσπάσματα με θέμα: «Η μητέρα μέσα από τα μάτια των ποιητών».\nΤο κλείσιμο της Εκδήλωσης έκανε ο σεπτός Ποιμενάρχης μας κ. Διονύσιος, ο οποίος αναφέρθηκε, μέσα από προσωπικές του εμπειρίες και με πολύ συγκινητικό τρόπο, στο πρόσωπο της «Μητέρας», αλλά κυρίως στο πρόσωπο της Υπεραγίας Θεοτόκου, της Μητέρας του Κυρίου ημών Ιησού Χριστού και ολόκληρης της ανθρωπότητας. Ολοκληρώνοντας ο Σεβασμιώτατος ευχαρίστησε όλους όσοι εργάστηκαν για αυτή την πολύ όμορφη Εκδήλωση, ιδιαιτέρως όμως ευχαρίστησε την διδα Μαριάνα Χαμάλη, που απέσπασε θερμές εκδηλώσεις ενθουσιασμού από το ακροατήριο, τους μαθητές και τις μαθήτριες των Εκπαιδευτηρίων και ευχήθηκε όπως η Παναγία Μητέρα μας, σκεπάζει και προστατεύει αυτούς και τους οικείους τους!\nPrevious Αρχαία Νεμέα: Θεία Λειτουργία και Αγιασμός στο εκκλησάκι του Αγ. Τρύφωνος στο Όρος Φωκά (εικόνες)\nNext Θ. Λειτουργία και Χειροτονία στον Ι. Ναό Υπαπαντής του Κυρίου Ροζενών (εικόνες)


Ηandball Πανιωνίου : Πρωταθλητές Ζωής - Νέα Σμύρνη Ζωντανά | Ό,τι συμβαίνει στη Νέα Σμύρνη...Ανεβαίνει!\nΗandball Πανιωνίου : Πρωταθλητές Ζωής\nΜπορεί το ποδόσφαιρο και το μπάσκετ να μονοπωλούν το ενδιαφέρον των φιλάθλων του Πανιωνίου, αλλά ο Ιστορικός διαθέτει δεκάδες τμήματα τα οποία εκπροσωπούν επάξια τη βαριά φανέλα του συλλόγου, πολλές φορές χωρίς τις επαρκείς υποδομές. Ένα ηρωικό τμήμα της Πανιώνιας οικογένειας είναι το τμήμα ΗANDBALL, με πλούσια ιστορία. Όσοι δεν το γνωρίζουν ο Πανιώνος ως πρωτοπόρος στον αθλήτισμό ήταν από τα πρώτα σωματεία που δημιούργησαν τμήμα Handball στο μακρινό 1979 ενώ το 1981 κατέκτησε το Πανελλήνιο πρωτάθλημα εφήβων συνδυάζοντας αυτή την επιτυχία με την άνοδο στην Α κατηγορία.\nΠλέον το τμήμα στηρίζεται σε νέους Νεοσμυρνιώτες, οι οποίοι με αυταπάρνηση και θυσίες προσπαθούν να κρατούν το όνομα και τη φανέλα του Πανιωνιου ψηλά. Είναι χαρακτηριστικό ότι η ομάδα προπονούνταν στα ανοικτά γήπεδα της Αρτάκης ενώ ουσιαστικά ήταν άστεγη κατα την τρέχουσα αγωνιστική περίοδο. Παρ όλα αυτά η ομάδα πρωταγωνίστησε αγωνιστικά και πλεον διεκδικεί την άνοδο. Ψυχή της ομάδας είναι ο παλαίμαχος αθλητής και νυν προπονητής Αντώνης Κατσαράς, ο οποίος προχώρησε στην εξής ανακοίνωση-δήλωση\n“ΔΕΝ ΥΠΑΡΧΟΥΝ ΛΟΓΙΑ!\nΗ ΟΜΑΔΑ ΜΑΣ (το γράφω με κεφαλαία γιατί μας αξίζει και το πιστεύω) με έχει κάνει Υπερήφανο!\nΚάτι που το έχω ανάγκη (όπως και όλοι μας νομίζω) στην σημερινή κατάσταση που ζούμε.\nΑυτά τα παιδιά ενάντια σε όλους τους κανόνες της προπονητικής, της λογικής, των πιθανοτήτων αποδεικνύουν σε όλους μας σχετικούς με το άθλημά μας ή όχι ότι πάνω απο όλα είναι η θέληση, η ανάγκη για δικαίωση, η πίστη στις σχέσεις των ανθρώπων.\nΓια άλλη μια αγωνιστική κέρδισαν και συνεχίζουν το δικό τους ταξίδι στο δικό τους όνειρο με τις δικές τους δυνάμεις.\nΨυχικές, συναισθηματικές, σωματικές, αντλώντας ο ένας δύναμη απο τον άλλον. Μια οικογένεια.\nΔεν έχει σημασία που θα καταλήξει όλο αυτό, δεν εχει σημασία εαν τελικά θα καταφέρουν το ακατόρθωτο, για εμένα είναι ΠΡΩΤΑΘΛΗΤΕΣ ΖΩΗΣ και μου δίνουν δύναμη.\nΓια αυτό τον λόγο τους ευχαριστώ δημόσια και τους εύχομαι τα καλύτερα στην ζωή τους.\n* Όλα τα παραπάνω δεν τα γράφω με την ιδιότητα του προπονητή και δεν αποσκοπώ πουθένα (ψυχολογική τόνωση για την συνέχεια) αλλά σαν απλώς θεατής (από τους λίγους που έχουμε) και παρακολουθούν αυτή την πορεία.”\nΠροηγούμενο άρθρο9 εώς 30 Ιουνίου οι εγγραφές στους παιδικούς σταθμούς (απαραίτητα δικαιολογητικά)\nΕπόμενο άρθρο“Η Αλήθεια και η Δύναμη” της Πόπης Παντελέων


ΑΚΤΙΝΟΛΟΓΟΙ – ΡΑΔΙΟΛΟΓΟΙ - ΑΚΤΙΝΟΔΙΑΓΝΩΣΗ ΚΑΤ ΟΙΚΟΝ - - 4ty.gr\nΣάββατο 06 Ιουνίου 2020 | 04:58 μμ\nΑΚΤΙΝΟΛΟΓΟΙ – ΡΑΔΙΟΛΟΓΟΙ Αμπελόκηποι\nΗ ΑΚΤΙΝΟΔΙΑΓΝΩΣΗ ΚΑΤ ΟΙΚΟΝ έχει σκοπό να εξυπηρετεί με άμεσο τρόπο κάθε ανάγκη σε υπερηχογραφήματα, triplex αγγείων και ακτινογραφίες στο χώρο του ασθενούς. Το βάρος δίνεται στην πραγματοποίηση των παραπάνω απεικονιστικών εξετάσεων από ειδικό ακτινοδιαγνώστη ιατρό, ο οποίος στη συνέχεια θα γνωματεύει επι τόπου την εξέταση.\nΜε τον τρόπο αυτό διασφαλίζουμε ότι όλα γίνονται άμεσα και υπό τον αυστηρό έλεγχο ειδικού ιατρού ακτινοδιαγνώστη. Η γνωματευμένη εξέταση θα παραδίδεται στον ασθενή και θα είναι την ίδια στιγμή διαθέσιμη και στον θεράποντα ιατρό μέσω διαδικτύου.\nΣημαντικό να τονιστεί ότι όλες οι εξετάσεις είναι σε ψηφιακή μορφή. Για το σκοπό αυτό η εμφάνιση των ακτινογραφιών γίνεται σε ψηφιακό εμφανιστήριο με δυνατότητα φυσικά εκτύπωσης και σε φιλμ. Η ψηφιακή εικόνα δίνει τη δυνατότητα στον ιατρό να την επεξεργαστεί και μετά την πραγματοποίηση της εξέτασης. Επίσης με αυτό τον τρόπο θα τηρείται ηλεκτρονικός φάκελος για κάθε ασθενή με το σύνολο των εξετάσεών του.\nΣταθερή πεποίθηση αποτελεί η θέση ότι τέτοιου τύπου υπηρεσίες οφείλουν να είναι προσβάσιμες σε όλους όσους τις έχουν ανάγκη και η θέση αυτή καθορίζει και την τιμολογιακή πολιτική.\nΕΙΜΑΣΤΕ ΟΙ ΜΟΝΟΙ ΠΟΥ ΕΠΙΣΚΕΠΤΟΜΑΣΤΕ ΤΟΝ ΑΣΘΕΝΗ ΜΕ ΜΟΝΙΜΗ ΠΑΡΟΥΣΙΑ ΙΑΤΡΟΥ.\nΕΙΜΑΣΤΕ ΟΙ ΜΟΝΟΙ ΠΟΥ ΣΑΣ ΕΓΓΥΟΜΑΣΤΕ ΑΜΕΣΗ ΚΑΙ ΔΙΑΡΚΗ ΕΠΙΚΟΙΝΩΝΙΑ ΜΕ ΤΟΝ ΙΑΤΡΟ ΠΟΥ ΘΑ ΣΑΣ ΕΠΙΣΚΕΦΘΕΙ.\nΓΙΑΤΙ Η ΔΟΥΛΕΙΑ ΜΑΣ ΕΙΝΑΙ ΠΟΛΛΑ ΠΕΡΙΣΣΟΤΕΡΑ ΑΠΟ ΜΙΑ ΑΚΤΙΝΟΓΡΑΦΙΑ...\nΔιεύθυνση: ΣΕΒΑΣΤΟΥΠΟΛΕΩΣ 107, 11521 - Αμπελόκηποι Τηλέφωνο: 2106910525Κινητό: 6972070122E-mail: info@aktinodiagnosikatoikon.grΥπεύθυνος: ΜΠΑΡΛΙΑΣ ΧΑΡΙΛΑΟΣ


Αρχική ΕΙΔΗΣΕΙΣ ΕΛΛΑΔΑ Θεσσαλονίκη: Στη φυλακή οι τέσσερις Βρετανοί για τα 300 κιλά κοκαΐνης\nΠροσωρινά κρατούμενοι κρίθηκαν, μετά τις απολογίες, οι τέσσερις Βρετανοί οι οποίοι εμπλέκονται στην υπόθεση των 300 κιλών κοκαΐνης, στη Θεσσαλονίκη.\nΣύμφωνα με το grtimes, εις βάρος τους ασκήθηκε ποινική δίωξη για: Διακίνηση Ναρκωτικών κατ’ επάγγελμα, συγκρότηση- ένταξη σε εγκληματική οργάνωση, βία κατά υπαλλήλων και για παράνομη κατοχή όπλου , κατά περίπτωση.\nΟι τέσσερις κατηγορούμενοι υπέβαλαν απολογητικά υπομνήματα στην 4η ανακρίτρια. Σύμφωνα με δικαστική πηγή διατήρησαν το δικαίωμα της σιωπής και ανέφεραν πως ότι έχουν να πουν θα το πουν στο δικαστήριο.\nΗ ποσότητα της κοκαΐνης εντοπίστηκε σε σπίτι στην περιοχή Σχολαρίου Θεσσαλονίκης, ενώ παράλληλα έγιναν οι τέσσερις συλλήψεις.\nΣύμφωνα με ανακοίνωση της ΕΛ.ΑΣ., οι κατηγορούμενοι (ηλικίας 38, 45, 48 και 52 ετών) ανήκουν σε διεθνές κύκλωμα, που με αφετηρία τη Λατινική Αμερική εισήγαγε στη Γηραιά Ήπειρο και την Αυστραλία μεγάλες ποσότητες ναρκωτικών. Δύο εκ των κατηγορουμένων φαίνεται να είχαν ηγετικό ρόλο στη δράση του κυκλώματος, όπως περιγράφεται στα διωκτικά έγγραφα.\nΤο παράνομο φορτίο, η αξία του οποίου ξεπερνάει τα 14 εκατ. ευρώ, είχε εισαχθεί, μέσω του λιμένα της Θεσσαλονίκης, σε κοντέινερ που μετέφερε νόμιμο φορτίο με μπανάνες.\nΗ Δίωξη Ναρκωτικών Θεσσαλονίκης -σε συνεργασία με την Αμερικανική Δίωξη Ναρκωτικών (DEA) και άλλες υπηρεσίες του εξωτερικού- ταυτοποίησε για την υπόθεση τα στοιχεία ενός πέμπτου προσώπου, στο οποίο καταλογίζεται αρχηγικός ρόλος στη δράση της εγκληματικής οργάνωσης. Εξάλλου, οι διωκτικές Αρχές φαίνεται να έχουν στοιχεία που συνδέουν το ίδιο κύκλωμα με την ποσότητα – μαμούθ των 654 κιλών κοκαΐνης που είχε κατασχεθεί τον περασμένο Απρίλιο σε λιμάνι της Καλαβρίας, στην Ιταλία, πάλι σε κοντέινερ με μπανάνες, και προορισμό τη Θεσσαλονίκη.\nΠροηγούμενο άρθροΒόλος: Τραγικό τέλος για ηλικιωμένο – Αυτοπυροβολήθηκε με δίκαννο στο κεφάλι\nΕπόμενο άρθροΓεραπετρίτης: Βάζει τέλος στα σενάρια για πρόωρες εκλογές και συνεργασίες – Τι είπε για τα ελληνοτουρκικά


Πόσο 'καίει' το αυτοκίνητό σου; Δες πώς θα υπολογίσεις την κατανάλωση καυσίμου '); });\nΓΙΑΝΝΗΣ ΛΗΜΝΑΙΟΣ 10.11.2021 | 15:16\nΜια από τις συχνότερες ερωτήσεις που σου κάνουν για το αυτοκίνητό σου είναι: “Πόσο καίει”; Η απάντηση εξαρτάται φυσικά από πολλούς παράγοντες. Άλλη η κατανάλωση στην πόλη και άλλη στο ταξίδι. Άλλα νούμερα ανακοινώνει ο κατασκευαστής και άλλα (συνήθως ψηλότερα) βλέπουμε εμείς στο trip computer. Τα τελευταία έχουν αρκετή ακρίβεια αλλά όχι απόλυτη. Πώς μπορούμε να ξέρουμε πόση βενζίνη, πετρέλαιο, υγραέριο ή φυσικό αέριο ακριβώς καίει το αυτοκίνητό μας;\nΠΩΣ ΥΠΟΛΟΓΙΖΟΥΜΕ ΤΗΝ ΚΑΤΑΝΑΛΩΣΗ ΚΑΥΣΙΜΟΥ INTIME NEWS\nΠώς υπολογίζουμε την πραγματική μέση κατανάλωση καυσίμου του αυτοκινήτου μας\nΓια να διαπιστώσουμε πόσο "καίει" το αυτοκίνητό μας, συνολικά ή σε συγκεκριμένες διαδρομές, αλλά και πόσο οικονομικά οδηγούμε, μπορούμε να υπολογίσουμε εύκολα τη μέση κατανάλωση καυσίμου, ακολουθώντας τα παρακάτω βήματα:\nΕπισκεπτόμαστε ένα πρατήριο καυσίμων και γεμίζουμε το ρεζερβουάρ καλά, μέχρι να ξεχειλίσει.\nΜηδενίζουμε τον μερικό χιλιομετρητή στο trip computer (ή στο κοντέρ σε παλιότερα μοντέλα). Προσοχή, σε κάποια trip computer ο χιλιομετρητής μηδενίζει αυτόματα κάθε φορά που σβήνει το αυτοκίνητο - υπάρχει σχετική επιλογή. Μπορούμε εναλλακτικά να σημειώσουμε κάπου τα συνολικά χιλιόμετρα του αυτοκινήτου.\nΑφού κάνουμε αρκετές διαδρομές και ο δείκτης στάθμης καυσίμου πέσει κάτω από το μισό (1/2), ξαναφουλάρουμε το ρεζερβουάρ μέχρι να ξεχειλίσει.\nΚαταγράφουμε τα λίτρα καυσίμου που βάλαμε.\nΣημειώνουμε τα χιλιόμετρα που διανύσαμε από το προηγούμενο φουλάρισμα, όσα δηλαδή κατέγραψε ο μερικός χιλιομετρητής, ή τα υπολογίζουμε αν είχαμε σημειώσει τα συνολικά χλμ του αυτοκινήτου.\nΔιαιρούμε τα λίτρα του δεύτερου γεμίσματος με τα χιλιόμετρα που διανύσαμε και στη συνέχεια πολλαπλασιάζουμε το αποτέλεσμα με το 100. Το νούμερο που προκύπτει είναι η μέση κατανάλωση καυσίμου σε λίτρα/100 km.\nΠαράδειγμα: αν διανύσαμε 300 km και φουλάραμε με 21 λίτρα, καταναλώσαμε κατά μέσο όρο 7,0 lt/100 km (21 / 300 x 100).\nΔείτε ακόμη: Πώς θα πληρώσουμε τα Τέλη Κυκλοφορίας του 2022 εύκολα, online.


Διαπιστώσεις Κ.Μπακογιάννη: «Η Αθήνα έχει γεμίσει πρόσφυγες και μετανάστες – Υπάρχει πρόβλημα». Τώρα το καταλάβατε; – Δεκέλεια Νews\nΓια δεκαετίες προσπαθούν να μας πείσουν να γίνει η Αθήνα (και όλη η Ελλάδα) πολυπολιτισμική. Ο πολιτικός όμως πρέπει να προβλέπει. Άν ακολουθεί τις εξελίξεις, τότε να ασχοληθεί με κάτι άλλο. Τώρα που ο κόμπος έφτασε στο χτένι, αρχίζουν και καταλαβαίνουν ότι “έχουμε πρόβλημα”.\nΓια το προσφυγικό – μεταναστευτικό πρόβλημα και τις επιπτώσεις του στην Αθήνα συζήτησαν σήμερα, κατά την συνάντησή τους, ο Υπουργός Μετανάστευσης και Ασύλου Νότης Μηταράκης και ο Δήμαρχος Αθηναίων Κώστας Μπακογιάννης. Στη συζήτηση, τέθηκε η κατάσταση που έχει διαμορφωθεί σε περιοχές της πόλης, οι οποίες έχουν ξεπεράσει το σημείο κορεσμού.\n«Η Αθήνα έχει σηκώσει δυσανάλογα μεγάλο βάρος και έχει κάνει περισσότερα από οποιαδήποτε άλλη Ευρωπαϊκή πρωτεύουσα» τόνισε ο κ. Μπακογιάννης, αμέσως μετά την συνάντησή του με τον κ. Μηταράκη.\nΣτη συνέχεια ο δήμαρχος Αθηναίων πρόσθεσε: «Υπάρχουν γειτονιές που έχουν ξεπεράσει το όριο του κορεσμού με πολλαπλές συνέπειες για τη ζωή στην πόλη. Ο Δήμος Αθηναίων διαθέτει ένα ολοκληρωμένο σχέδιο και συμβάλλει έμπρακτα καθημερινά, υπερβαίνοντας και κατά πολύ μάλιστα, τις αρμοδιότητες του.


Φιλανθρωπική εκδήλωση αφιερωμένη στο «Χαμόγελο του Παιδιού» στην Κω\nΈδωσε το παρόν στην εκδήλωση και τίμησε το σκοπό της η τοπική κοινωνία, αρχές, φορείς, συνεργάτες, ξενοδόχοι, τουριστικοί πράκτορες, προμηθευτές, προσωπικό του ομίλου, πελάτες και φίλοι. Χαιρέτησαν την εκδήλωση, ο Γεν. Αρχιερατικός π. Ιωάννης Διακοπαναγιώτης εκ μέρους της Μητροπόλεως Κω, Νισύρου, ο τέως υπουργός Τουρισμού κ. Γιώργος Νικητιάδης, ο νεοεκλεγής Δήμαρχος κ. Θεοδόσης Νικηταράς. Τίμησαν με την παρουσία τους εκπρόσωπος της ταξιαρχίας ,o Αστυνομικός Δντής κ. Ευάγγελος Πιπέρης, ο Λιμενάρχης Κω κ. Παντελής Χαμετής, οι νεοεκλεγέντες δημοτικοί σύμβουλοι κα Διονυσία Τελλή, κα Σταματία Κανταρζή, Προεδρος του Βακουφ κυρια Κοτζαογλαν, η κα Φανή .Σέρογλου εκ μέρους της εφορίας Αρχαιοτήτων κ.α.\nΤο όνειρο του 10χρονου Ανδρέα έγινε πραγματικότητα και σήμερα ο Οργανισμός «Το Χαμόγελο του Παιδιού», έχοντας αναγνωριστεί διεθνώς, με όραμα «το Χαμόγελο κάθε Παιδιού», υλοποιεί πανελλαδικά, 365 ημέρες το χρόνο, 24 ώρες την\nημέρα, αποτελεσματικές και άμεσες δράσεις για την πρόληψη και αντιμετώπιση συγκεκριμένων φαινομένων που απειλούν τα παιδιά.\nΨυχή της φιλανθρωπικής εκδήλωσης, η γενική διευθύντρια του ομίλου κα Ελένη Μπάση, μετέφερε το κοινωνικό μήνυμα στο προσωπικό των 6 ξενοδοχείων του ομίλου ΚΟΥΛΛΙΑΣ και έφερε ένα εκπληκτικό αποτέλεσμα με απόλυτη αφοσίωση και συμμετοχή στο σκοπό από όλους. Προσωπικό, στελέχη, διευθυντές, έδωσαν τον καλύτερο εαυτό τους, οι chef δημιούργησαν καλοκαιρινές γεύσεις και όλοι επιβραβεύθηκαν από την ικανοποίηση και τον ενθουσιασμό των συμμετεχόντων. Το μάρκετινγκ ανέλαβε η εταιρεία Praxis Plus (στρατηγικό μάρκετινγκ & επικοινωνία).\nΟ κ. Γιαννόπουλος ευχαρίστησε για το ποσόν που συγκεντρώθηκε από την προσπάθεια όλων και συγκινήθηκε από τη θερμή ανταπόκριση που έλαβε από τον κόσμο της Κω για άλλη μια φορά\nΜέρος των εσόδων απ’ τα εισιτήρια της Α.Ε Κω στην Μητρόπολη Κω – Νισύρου\nΣε μια πρωτοποριακή κίνηση ανθρωπιάς προχώρησε η Α.Ε Κως η οποία αποφάσισε μέρος των εσόδων απ’ τα εισιτήρια (όπως και απ’ τις κάρτες διαρκείας) να διατεθούν στο συσσίτιο της Μητρόπολης Κω.\nΌπως χαρακτηριστικά αναφέρει η ομάδα, για την στήριξη του φιλανθρωπικού έργου της Ιεράς Μητροπόλεως Κω και Νισύρου το 20% των εσόδων θα διατεθεί υπέρ των αναξιοπαθούντων αδελφών μας.\n«Είμαι βέβαιος ότι, γυρίζοντας στην Αθήνα από τα ακριτικά νησιά και τους απομονωμένους κατοίκους τους, θα αισθανθείτε μεγάλη χαρά που βρεθήκατε κοντά τους και τους προσφέρατε ανιδιοτελώς τη βοήθειά σας.\nΑλλωστε ο σκοπός της οργάνωσης είναι να βρεθούμε στο πλάι τους». Ο Βασίλης Πατέρας, εμπνευστής της πρωτοβουλίας Axion Hellas, στέκεται στο βήμα, στην τελευταία επί αθηναϊκού εδάφους συνάντηση των εθελοντών που θα πάρουν μέρος στο εβδομαδιαίο ταξίδι με φουσκωτά σκάφη στην Αστυπάλαια, στην Τήλο, στη Χάλκη και στο Καστελλόριζο. Γιατροί, νοσηλευτές, επιχειρηματίες, δημοσιογράφοι, εκπαιδευτικοί τον ακούν προσεκτικά και σημειώνουν τις τελευταίες πρακτικές λεπτομέρειες πριν από την αναχώρηση. Υπάρχει ενθουσιασμός και γίνονται πολλές ερωτήσεις από ανθρώπους που δεν έχουν συμμετάσχει ξανά στους φιλανθρωπικούς πλόες. Ανάμεσά τους και εγώ.\nΕμφαση δίνεται στα παιδιά, με πολλές εκπαιδευτικές δραστηριότητες.\nΗ Αxion Hellas είναι μία από τις πιο επιτυχείς προσπάθειες στήριξης των ακριτών σε στεριά και θάλασσα. Πρόκειται για τη μη κερδοσκοπική οργάνωση που ίδρυσε ο κ. Πατέρας και πήρε σάρκα και οστά στα τέλη του 2016. Χρηματοδοτείται αποκλειστικά από τα μέλη της και ιδιώτες δωρητές και μέχρι στιγμής έχει κάνει πλόες σε Αιγαίο και Ιόνιο, με πολύ μεγάλη ανταπόκριση στις τοπικές κοινωνίες. Ηδη από τη συνάντηση στην οποία παρευρέθηκα ήταν εμφανές ότι οι περισσότεροι γνωρίζονταν από τις προηγούμενες αποστολές και ήταν έτοιμοι να υποδεχθούν νέα μέλη που μοιράζονται τον ίδιο ευγενή σκοπό. Η λογική είναι απλή: Οταν δεν μπορεί να πάει ο Μωάμεθ στο βουνό, πάει το βουνό στον Μωάμεθ. Επειδή οι νησιώτες και οι ορεσίβιοι συχνά είναι δύσκολο να φθάσουν σε ένα αστικό κέντρο με τα παιδιά τους για να κάνουν ιατρικές εξετάσεις, να δουν παραστάσεις, να απολαύσουν αθλητικά γεγονότα, η Axion Hellas, σε συνεργασία με ιατρικούς, πολιτιστικούς και κοινωνικούς φορείς, τους τα προσφέρει στον ίδιο τους τον τόπο.\nΗ αναχώρηση της ομάδας είναι προγραμματισμένη για σήμερα το πρωί και η στήλη θα συμμετέχει στο τμήμα Χάλκη – Καστελλόριζο.πηγή kathimerini.gr\nΜΕ ΜΕΓΑΛΗ ΣΥΜΜΕΤΟΧΗ ΤΟ ΦΙΛΑΝΘΡΩΠΙΚΟ ΤΟΥΡΝΟΥΑ ΤΟΥ 5ΟΥ ΔΗΜΟΤΙΚΟΥ ΣΧΟΛΕΙΟΥ ΣΤΟ ΣΤΑΔΙΟ ΑΝΤΑΓΟΡΑΣ/δηλώσεις -video\nΟ Σύλλογος Αεροσφαίρισης Κω θα συγκεντρώσει τρόφιμα και ειδή πρώτης ανάγκης όπου θα διατεθούν σε φιλανθρωπικό σκοπό, όσες επιχειρήσεις (Super market κτλ και μη) θέλουν να συνδράμουν σε αυτή την προσπάθεια αλλά και για περισσότερες λεπτομέρειες μπορούν να επικοινωνήσουν μαζί μας έως την Δευτέρα 18//12/17 στα τηλ.\nΚαραγιάννης Σταυρός  690-8857875\nΠαπαδημητρίου Κωνσταντίνος 694-4302740 ή εναλλακτικά στο mail του Συλλόγου info@airsoftkos.gr


Εγώ θυμάμαι τα αεροπλάνα να πετάνε όπως στις 2 τελευταίες φωτο ...εσυ; - Κατοχικά Νεα\nΕγώ θυμάμαι τα αεροπλάνα να πετάνε όπως στις 2 τελευταίες φωτο …εσυ;\nby Κατοχικά Νέα 12/26/2015, 1:08 ΠΜ 3.2k Views 0 Votes 8 Σχόλια\n..Τωρα πια π@υτανα φυσικη αλλου λειτουργει και αλλου κανει το παγωνι δεν γνωριζω~~\n12/26/2015 at 1:16 ΠΜ\nεγω ακουω ξεκαρφωτα διπλα κλικ στο κονσερβοκουτι μου την ωρα τησ ταινιας. λες να φταινε οι ψεκασμοι;\nγιατι αν οχι τοτε πρεπει να αρχιζω να φωναζω σε καθε κλικ ευπ που εσυ σε εκεινον τον φακελο 🙂\n12/26/2015 at 2:00 ΠΜ\nΡε Νικολα, μην ξεσηκωνεις τον ΖΦΝΤ γιορταρες μερες δεν τον λυπασαι? Δεν τους κολλανε πια υπερωριες και τους εκοψαν και τα δωρα….\n12/26/2015 at 8:01 ΠΜ\nΝα πάρει επιτέλους θέση η πολιτική και πολεμική αεροπορία. Οι πύργοι ελέγχου σίγουρα εντοπίζουν με τα ραντάρ τους τι είδους αεροπλάνα είναι αυτά, για να μην πω ότι τα κατευθύνουν κιόλας….απορώ γιατί τόση συγκάλυψη και από αυτούς λες και οι ίδιοι όταν περπατάνε στο δρόμο δεν “τρώνε” αυτά τα σωματίδια στα κεφάλια τους……\nΑς μη μιλήσω και για εκείνο το βοοειδές “Πάνο Καμμένο” που από τότε που ανέβηκε στην εξουσία, σιώπησε δια παντός για το θέμα…..επιτέλους σε αυτή τη χώρα δεν τολμάει κανείς να κάνει τίποτα γιατί δεν είμαστε ενωμένοι. Σαν κοπάδι οδηγούμεθα σε σφαγή και ακολουθούμε σαν πρόβατα…. Εάν δεν υπάρξει μία επανάσταση και από τους άλλους καταπιεσμένους λαούς της Ευρώπης, η θλιβερή Ελλάδίτσα δεν μπορεί να κάνει τίποτα από μόνη της με τους νεοραγιάδες….την έχει δεμένη γερά η ΝΠΤ!\n12/26/2015 at 9:12 ΠΜ\nΤο θέμα των ψεκασμών το έμαθε και η κουτσή μαρία οι μόνοι που δεν το γνωρίζουν είναι τα τσιράκια που κυβερνούν.\n12/26/2015 at 9:06 ΜΜ\nΕνας ανώνυμος είπε: “Το θέμα των ψεκασμών το έμαθε και η κουτσή μαρία οι μόνοι που δεν το γνωρίζουν είναι τα τσιράκια που κυβερνούν.” Συμπληρώνω: και κάποιοι που τα παίρνουν για να διαδιδουν ΗΛΙΘΙΟΤΗΤΕΣ, αδιαφορώντας και για τη δική τους υγεια και για των παιδιών τους. ΑΥΤΟΙ για μενα είναι πολύ χειρότεροι. Περιμένετε τώρα εξάρσεις ιώσεων (στο σπίτι μου “έπεσαν” ηδη 2 άτομα) , περιμένετε επισης κι άλλη εγκεφαλική αποβλάκωση, γιατί σαν πολύ “αγριέψαμε” τελευταία…\n12/26/2015 at 9:08 ΜΜ\nδεν ειμαι κουτση,διαστρεμμα εχω,ενταξειει???\n12/26/2015 at 1:46 ΜΜ\nΈτσι είναι, όπως τα λέτε. Έχουν μειωθεί οι μισθοί και τα δώρα και ξεσκάμε ψεκάζοντάς σας ακόμα περισσότερο με βλακένιο.\nΖΦΝΤ (Πράκτορας – Αρχιψεκαστής)\n12/29/2015 at 8:41 ΜΜ\n…Η Φυσική δεν φταίει σε ΤΙΠΟΤΑ! …Για ψάξτε όμως τους…Φυσικούς!